
O equipo editor de Abordaxe! non ten porque 
compartir necesariamente as opinións das 
súas colaboradoras. Cada pau que aguante 
da súa vela. 


Aquel que desexa pero non 
obra, enxendra a peste.” 


- William Blake 

Editorial 


Desde o equipo editorial de Abordaxe! consideramos que hai debates “malditos”, opinións 
e temas que por saírse da ortodoxia establecida quedan soterradas baixo o peso da 
cobardía a enfrentar o diferente. Hoxe, xa “peiteando canas”, tras máis dunha década de 
traxectoria, decidimos dar saída neste número a varios deles. 


Tamén e como nota que nos caracteriza, lanzamos toda unha batería de textos sobre 
a nosa terra; e sobre os aspectos anárquicos que a inundan ao longo da súa historia. 
Accións, feitos, loitas pasadas pero aínda presentes, moi recomendables para quen se 
flipa cos disturbios gregos ou as “balaseras” insurreccionais mexicanas pero descoñece a 
realidade histórica das loitas neste territorio. 


Presentamos tamén aproximacións a episodios de revolta lonxanos no tempo e no espazo 
pero que resultan igualmente apaixoantes, e que nos levan a lembrar e visitar resistencias 
dignas pero se cadra esquecidas, que xa non levantan tantos titulares, pero das que 
todavía temos moito que aprender. Experiencias e aportes que contribúen a desmantelar 
as distintas operacións especiais da sociedade do espectáculo. 


Non temos interese en “apalancarnos” en illas desertas, nin queremos perder máis tempo 
tratando con corsarios de dubidosa confianza. Asumimos a nosa condición de malditas, de 
piratas perseguidas. Os asaltos e emboscadas que sufrimos non puideron e non poderán 
afundir nin apoderarse da nosa castigada nave pirata. Montaxes policiais e mediáticas, 
presións políticas, escisións e tentativas de suplantación da nosa identidade... Nunca se 
sabe que monstros abisais nos agardan nos mares revoltos pero igualmente aceptamos as 
consecuencias . Para nós o tesouro é a aventura en si mesma. 


DA PRIMEIRA FOLGA DA HISTORIA. 


O ATE ON SS LEIVA, O Ó a PR AS 


Unha achega a (quizais) o primeiro documento escrito sobre a 


A historia da humanidade é na Rictoriá 
das relacións de poder. Dominación e 
resistencias, pulsos e fuxidas. Antes de que 
os artefactos explosivos e a propaganda 
polo feito iluminasen a Europa dos 
ilegalistas, Prometeo tivo que roubar o 
lume aos deuses. Antes de que Nietzsche 
negase a deus, Dióxenes paseaba case nu 
pola polis ateniense negándose ata a el 
mesmo. Antes de que os obreiros socialistas 
de principios século XIX reclamasen a folga 
como instrumento imprescindible de loita 
política, os obreiros exipcios deixaban de 
traballar e sentábanse de costas á tumba de 
Tutmosis III en sinal de protesta. 


Esta folga, que se describe no chamado 
Papiro da Folga - conservado hoxe en 
Turín -, data do día 1O do mes Peret, no 
ano 29 de Ramsés III (1166 a.C.). No papiro, 
escrito por un traballador da tumba deste 
faraón, evidénciase un conflito en cernes, 
que comezou debido a unha falta de pago 
por parte do Gobernador de Tebas Oeste. 
Noutras fontes fálase da mala calidade 
das racións: “Comunico ao meu señor que 
estou a traballar nas tumbas dos príncipes 
cuxa construción o meu señor encargoume. 
Estou a traballar ben. Non son en absoluto 
neglixente. Comunico ao meu señor que 
estamos completamente empobrecidos. 
Quitóusenos un saco e medio de cebada 
para darnos un saco e medio de lixo”. 


Debido a estes desmáns, ao finalizar a súa 
xornada, os artesáns exipcios marcharon 
en protesta cara os templos. Esta actitude 
implicaba un verdadeiro desafío cara 
a autoridade. A multitude famenta 
berraba por comida. Nun dos templos 
entregáronselles 5O pans, insuficientes 
para dar de comer a todo o mundo, polo 
que ao día seguinte decidiron entrar pola 
forza no templo paralizando as obras. 
Foi necesaria a intervención dun escriba, 


que se dirixiu ao templo para esixir as 
racións acaparadas polos sacerdotes. Estes, 
instaron aos obreiros a retomar o traballo 
facendo grandes promesas. Os artesáns 
da necrópole, con todo, permaneceron 
acampados detrás do templo. O segundo e 
O terceiro día de folga, ocuparon o recinto 
que rodeaba o templo funerario de Ramsés 
Il, provocando a fuxida de soldados, 
porteiros e contadores, temerosos de 
enfrontarse á masa famenta. A ocupación 
do Ramaseum provocou un cambio na 
actitude dos poderosos, que remataron 
facilitando as racións do mes anterior. 
No papiro consérvanse as peticións dos 
obreiros: “Chegamos a este lugar por causa 
da fame e da sede, pola falta de roupa, peixe 
e hortalizas. Escribano ao Faraón, O noso 
señor, e escribano ao Visir, O noso superior. 
Fágano para que poidamos vivir!” 


A folga non remataría. As racións do mes en 
curso aínda non estaban sendo entregadas. 
Os obreiros ocuparían o templo funerario 
de Tutmosis III, ata serlles entregadas as 
racións correspondentes ao mes. Enviados 
os salarios, a situación volveu á calma, 
mais por pouco tempo. Aos quince días, 
escoitábanse estas proclamas: “Non nos 
iremos. Digan aos seus superiores, cando 
estean cos seus acompañantes, que 
certamente non cruzamos OS muros a causa 
da fame soamente, senón que temos que 
facer unha acusación importante porque 
certamente estanse cometendo crimes 
neste lugar do Faraón”. 


Os disturbios sucedéronse e declaráronse 
ata dúas folgas máis, ata conseguir en 
cada caso a paga correspondente; pero as 
revoltas non remataban, debido a que as 
pagas volvían a atrasarse. 


Ante a visita do visir, Os obreiros actuaron de 
común acordo e pararon as súas actividades 

Estes, volveron conseguir a entrega das racións completas, pero ordenóuselles non volver 
declararse en folga baixo pena de ser castigados por desobediencia, é dicir: as folgas 
declaráronse ilegais. 


As ameazas, con todo, non tiveron un efecto duradeiro. A demora no subministro de 
alimentos once días despois, empurrou aos traballadores a corear de novo a consigna: 
Temos fame! O alcalde de Tebas tivo que proporcionarlles cincuenta sacos de trigo. 


Os continuos ataques cara os traballadores, atrasándose unha e outra vez OS Seus pagos, 
seguramente están detrás da aparición dos ladróns de tumbas. Algúns investigadores 
observan que a partir deste momento, comezaron a sucederse os roubos en tumbas reais 
e privadas. Eles as construíron, quen mellor para saquealas? 


As folgas continuarían ata o final da XX dinastía, baixo o reinado de Ramsés XI, época na 
que se abandonou o Val dos Reis como lugar de enterramento real, en boa medida a causa 
da crise do Estado e das invasións libias. Exipto, a pesar de ser un país rico e poderoso, 
no S. XII a.C. anunciaba xa a súa decadencia. Nas fronteiras do imperio sucedíanse os 
ataques; a corrupción e a mala administración dos recursos debilitaban a economía; O 
excesivo crecemento da burocracia estatal e a falta de recursos levaron a unha situación 
límite. O reinado e a vida de Ramses III remataron cunha conspiración, na que tomarían 
parte importantes funcionarios políticos da súa harén. A nós teríanos gustado que a 
conspiración tivese sido argallada polos obreiros. 


Nécora Nihilista 


Templo de Tutmosis III c. 1479 a 1425 dne 

O monte veciñal galego 


A idea deste pequeno artigo é a de apuntar 
a grandes trazos a evolución histórica do 
monte comunal galego. 


Podemos dicir que o monte comunal pasa 
por dous periodos ben diferenciados e O 
que marca a diferencia fundamental é a 
chegada ao agro galego dunha economía 
baseada principalmente no mercado. 
Non sabemos con certeza cal é a orixe do 
monte comunal, son varias as distintas 
teorías respecto de cando e por que créase 
no agro galego este modelo. Ao parecer as 
súas raíces máis profundas proveñen xa 
da época castrexa, e volven florecer coa 
chegada dos suevos e o final do modelo 
agrario román. En todo caso especulacións. 


O que si é certo é que o monte comunal 
xa está en funcionamento na Baixa Idade 
Media, e que as súas características 
eran xa as que todas coñecemos... Para 
un momento, seica estou acelerando... 
E que é iso do monte comunal? Ben, o 
monte comunal non é outra cousa que a 
propiedade colectiva do monte por parte 
das veciñas dunha aldea ou parroquia 
(propiedade xermánica que se lle di, e daí 
quizais a súa orixe sueva). Digamos que 
o monte é propiedade da aldea e teñen 
dereito a usalo todas as que nela moren. 
De feito, o requisito para ser comuneiro é 
precisamente o de ter un lume, é dicir, ser 
veciña da aldea (en tanto que ter unha casa 
onde vivir), veciñas enténdese como unha 
casa, non unha persoa, feito importante 
este. A propiedade da terra non se pode 
enaxenar. O monte utilízase por tódalas 
veciñas, sen que se teña necesariamente 
que traballar colectivamente (ás veces 
facíase, ás veces non). Repartíase en 
parceliñas iguais para cada veciña e cada 
quen facía uso del con total liberdade. O 
monte era un recurso fundamental da 
economía agraria e permitía recoller leña, 
apañar toxo e xestas para facer a cama do 
gando (e o imprescindible estrume), levar 
pastar aos animais e facer, isto si de xeito 
colectivo, a estivada. Para organizar esta 
última e para organizar todo o referente 
ao monte comunal o órgano decisorio 
era a asemblea veciñal, e por ela pasaban 
tódolos aspectos relacionados co monte. 
O procedemento era ben sinxelo: unha 
veciña, un voto. 


1O 


Ollo! Propiedade colectiva, axuda mutua, 
asemblearismo veciñal... Todo isto é certo, 
pero a realidade non era tan bonita como 
parece. O monte comunal non estaba libre 
das relacións de poder. E é que se ben é 
certo que o monte comunal era colectivo e 
dividíase a propiedade a partes iguais, non 
pasaba O mesmo cos terreos de labrada, 
así as diferencias sociais e económicas 
entre os veciños eran moi grandes. Moitas 
veciñas dependían totalmente daquelas 
outras que conseguiran a “mellora”. Uns 
eran propietarias, outras aforadas e outras 
caseiras. Había moitas que non tiñan nada 
e dependían de traballar a xornal na aldea. 
O seu voto e a súa capacidade de decisión 
sobre o monte estaba moi limitada fronte a 
un seu veciño que era en realidade o seu 
patrón. Tamén hai que dicir que en calquera 
caso O acceso ao monte veciñal supuña a 
única fonte de ingresos para esta xente e 
a súa Única saída para escapar da miseria 
e poder ir tirando. No monte comunal 
eran como unha máis, e tiñan dereito ao 
espigueo, ao toxo e a estivada. 


Así a grandes trazos este é o panorama do 
monte comunal galego que permanece 
prácticamente invariable desde a Idade 
Mediaataa chegada do século XIX. Mantense 
estable debido ao equilibrio que este 
modelo de explotación agraria conseguira, 
facendo del un sistema moi perfeccionado 
e con todas as súas partes moi ben medidas. 
Que é o que cambia coa chegada do 
século XIX? O interese por parte do estado 
liberal de “modernizar” e industrializar 
o sector agrario seguindo o modelo dos 
“pechamentos” (enclousures) “ingleses. 
A idea era que a propiedade colectiva 
do monte dera paso a unha propiedade 
privada do mesmo; no que o monte 
repartiríase e cada veciño comezaría unha 
explotación individual tentando maximizar 
o beneficio, aumentando o rendimento da 
terra. E con este proxecto na cabeza, nun 
alarde de expropiación temerario, o estado 
liberal pon á venta as propiedades veciñais 
a través da desamortización de Madoz en 
1855. O resultado da mesma foi un completo 
fracaso para os “privatizadores”, apenas se 
mercaron propiedades veciñais. 


O monte comunal conseguira deter un 
grande golpe. As causas deste fracaso 
son variadas e podemos apuntar aquí as 
seguintes: 

- Por un lado a propia resistencia das 
veciñas a quen se lles estaba quitando un 
recurso de subsistencia fundamental; e que 
non tiveron reparos en ameazar coa morte 
aos posibles compradores. 


- Por outra banda, a falta de monetarización 
do rural galego impediu que os veciños / 
fidalgos / burgueses con interese en mercar 
e pechar terras non dispuxesen de moeda 
líquida coa que facer fronte ao pago que 
esixía a administración. Curiosa paradoxa 
para o estado liberal, non se pode crear 
economía de mercado sen capital, pero sen 
economía de mercado non hai capital. 


-Outra das causas é que na práctica a 
compra de monte comunal podía ser 
moi perxudicial para a veciña que o 
intentase. O veciño poderoso depende 
da man de obra que lle proporcionan os 
veciños pobres para traballar a terra, sen 
acceso a monte comunal, estes veríanse 
obrigados a emigrar; cunha economía 
de autoconsumo o propietario tampouco 
pode pagar salarios co que ao fin o tal 
veciño atoparíase enterrado baixo centos 
de terras no monte, pero sen ningúen que 
as traballase. Iso si, en todo caso a idea de 
privatizar e industrializar o monte comunal 
non caeu en saco roto, e durante todo o 
século XIX iría gañando cada vez máis peso 
entre a administración e entre as propias 
comuneiras. 


Coa chegada do século XX a cuestión do 
monte comunal vese momentáneamente 
desprazada por mor desa gran loita social 
que foi o agrarismo. A revolta e mesmo 
a insurrección campesiña conseguiron 
un dos seus grandes obxectivos na 
redención foral en 1923 (aínda que non o 
principal que non foi outro que decidir 
por si mesmos como ía ser e organizarse 
o mundo rural tras a inevitable chegada 
da modernidade e o capitalismo ao agro 
galego) para ver como novamente o monte 
comunal é ameazado. Comeza nesta época 
de principios de século XX a estenderse 
a idea entre os enxeñeiros forestais de 
que o monte galego está nun estado de 
abandono, completamente deixado de lado 
e que estase desaproveitando a súa riqueza. 
Todo isto porque estaba sementado con 
toxo, pranta da cal os enxeñeiros forestais 
non coñecían a función que cumpría no 
agro galego (servir de abono principal da 
terra, misturado co excremento do animal 
no famoso estrume). Así formulan que o 
monte galego ten que poñerse a traballar, 

e deseñan para el un plan de reforestación 
en vistas a crear unha industria forestal. 
Naturalmente isto vese con moi bos ollos 
por parte da administración do estado, tanto 
a do dictador Primo de Rivera como a da II 
República. Fánse os primeiros intentos de 
crear plantacións forestais, pero estes son 
débiles, con pouca intensidade, e ademais 
vense confrontados polo rexeitamento da 
veciñanza, é dicir, de momento, non deixan 
de ser uns intentos tímidos e secundarios 
de industrializar o monte galego. Aínda 
así vemos como o estado ten plans para O 
monte, e ameaza directamente a realidade 
do monte veciñal. 


Esta situación vira coa chegada do fascismo. 
E un momento realmente triste. Cando nos 
anos trinta a xente campesiña conseguira 
grandes triunfos sociais, redimindo os 
foros, librándose de moitos caciques, 
organizándose política e económicamente, 
cando parecía que os soños podían chegar 
a verse cumpridos, de crear un mundo de 
igualdade e de xustiza social, onde a xente 
tivera a capacidade de decidir por si mesma 
como quería vivir e como ía a ser o mundo 
no que ían vivir, foi nese momento xusto, 
cando de golpe, a chegada do fascismo 
corta brutalmente todos estes soños de raíz 
e crea a súa propia modernidade fascista 
no agro. Modernidade de asasinatos e 
xenocidios, modernidade que para o monte 
veciñal supón a expropiación completa 
do mesmo por parte do estado fascista, 
e a implantación pola forza do proxecto 
industrializador. E así chegamos a unha 
nova situación, o monte veciñal desaparece, 
expropiado por parte do estado fascista, que 
expropia tamén o seu uso, pois adícase a 
facer plantacións de piñeiros e eucaliptos 
(algo despois) nel, con vistas a fabricar 
produtos industriais da peor calidade e 
menor valor engadido (pasta de papel e 
taboleiro aglomerado). Mentras a xente que 
necesitaba si Ou Si O acceso ao monte, e 
que este estivese cultivado con toxo e non 
cheo de piñeiros comeza a súa resistencia. 
É a época das chamadas guerras do lume, 
cando as veciñas ían pola noite a destruír, 
poñendo lume, nas plantacións que os 
operarios e enxeñeiros forestais puxeran 
durante o día nas que foran as súas terras. 
É o xogo do gato e o rato, plantar pola mañá, 
arrincar pola noite. E así durante gran parte 
dos anos 40, 50 e incluso 60. 


A partir dos 60 muda de novo a situación. O 
primeiro é que o estado frea en gran parte a 
“guerra do lume” aumentando a represión e 

facendo que a Garda Civil vixiara pola noite 
as plantacións e non dubidara en deter, 
mallar ou mesmo asasinar aos veciños. A 
segunda é que sen toxo, non había abono, e 
sen abono non hai colleita. Moita xente tivo 
que marchardo campo, emigrar do ruralcara 
a Francia, a Suíza Ou a Bélxica. Cara Madrid, 
Barcelona ou Bilbao. Cara Vigo ou A Coruña. 
Evidentemente, o despoboamento do rural 
e a migración cara as cidades non é só culpa 
de falta de acceso ao monte veciñal, pero 
si en enorme medida, da industrialización 
salvaxe do mesmo, industrialización feita e 
deseñada por outros e para outros, e que foi 
e segue a ser a condena do rural galego. Por 
último, a partir dos 70, esa industrialización 
e modernidade chega ao agro galego. 
Empezan os tratores e os abonos químicos, 
hai máis maquinaria no agro máis alá 
das vellas malladoras, incluso empezan a 
chegar cociñas de butano. Todo isto rompe 
en gran medida a dependencia do monte 
que se tiña anteriormente, de xeito que 
este deixa de ser parte integral da vida do 
rural para convertirse nun outro recurso 
complementario dentro dun apartado case 
que exclusivamente económico. 


Esta é a realidade actual do monte veciñal. 
Coa chegada da II Restauración no ano 1975 
a nova administración do estado promete 
devolver os montes veciñais (de propios din 
eles) ás aldeas e parroquias a quen Franco 
OS roubara, e así os concellos comezan a 
devolver a terra aos seus donos, algúns 
con máis celeridade que outros. Algúns 
aínda estan agardando, non se sabe moi 
ben a que case 40 anos despois. Devólvese 
unha parte e outra non, devólvese mal, 
devólvese non a unha aldea ou parroquia 
senón a esas entidades novas chamadas 
Comunidades de Monte, pero devolver 
devólvese. O problema é que a realidade 
di que o monte veciñal xa non existe, todo 
cambiou e todo mudou, o rural galego é gora 
un rural modernizado e industrializado e 
tamén un rural ferido de morte. O monte 
veciñal xa case non xoga ningún papel 
para ninguén, polo menos non un papel 
fundamental, así que, a maioria das veces, 
ao devolver a terra, esta repártese entre as 
veciñas a cachiños, cumprindo así o vello 
soño liberal de convertila toda en pequena 
propiedade privada. As veces este reparto 
é igualitario, outras non o é, quedando 
con máis terra quen máis terra ten e quen 
máis pode traballála. En todos estes casos O 
monte veciñal desapareceu. 


Alí onde o concello volveu á terra e esta 
non se dividiu inmediatamente entre os 

veciños, formouse unha Comunidade 
de Montes coa idea de explotar o monte 
veciñal de xeito colectivo. En realidade 
unha Comunidade de Montes funciona 
como unha cooperativa de moitas socias, 
pero como toda cooperativa funciona como 
empresa, e ten unha visión industrial e 
económica do monte. Os propios veciños 
acabaron por adoptar eles tamén a 
mentalidade do monte como explotación 
que desde Primo de Rivera ata Francisco 
Franco impuxérase con sangue no agro. 
Así temos moitas diferenzas entre o que 
era O monte veciñal tradicional e o monte 
veciñal actuakl: 


-A primeira é a ligazón do monte comunal 
á economía de mercado. O monte é unha 
fonte de recursos a explotar e vender. 
Non se trata dunha ferramenta agrícola, 
destinada ao autoconsumo, non, a 
explotacion do monte é agora unha 
actividade económica baseada no mercado. 
As actividades que se fagan, sexa plantar 
eucaliptos para venderlle a ENCE, Ou sexa 
algunha das novas iniciativas económicas 
que están xurdindo na actualidade (venda 
de setas, cría de gando, plantar árbores 
“nobles”, ou mesmo turismo natural), non 
representan ningunha diferencia respecto 
disto. Actividade de mercado, millor ou 
peor, pero nada que ver co que era antes. 
O monte veciñal é agora maioritariamente 
un recurso económico para unha empresa. 


-Empresa que funciona como xeradora 
dunha actividade complementaria. E moi 
pouca a xente dentro dunha comunidade 
de montes que teña a explotacion do 
monte como a súa actividade económica 
fundamental, a maioría da xente non vive 
do monte. Moitos teñen unha explotación 
gandeira ou de viño. Moitos están a 
cobrar a pensión, outras traballan no que 
poden. É dicir, a explotación do monte é 
un recurso, non a actividade fundamental 
como era antes. Actividade totalmente 
integrada no núcleo do sistema agrario 
galego, e absolutamente imprescindible. 
Agora é unha outra fonte de ingresos, máis 
ou menos importante, pero actividade 
complementaria. Con todo isto o que quero 
dicir é que a explotación do monte comunal 
desligouse en gran parte da vida cotiá no 
rural galego, ata tal punto de haber moitos 
casos de comuneiros ausentes que teñen o 
dereito a selo, pero viven na vila ou na cidade 
e non lle prestan atención ao monte. Ou OS 
casos das comunidades de monte urbanitas. 


-Hai unha terceira diferencia que pode 

parecer unha chorrada pero que a min, como anarquista, preocúpame. Trátase da 
destrución da cultura asemblearia. Peor ou millor, pero no rural galego existía a Asemblea 
Veciñal, asemblea na que todo o mundo participaba, discutía e rifaba. Unha asemblea que 
fixaba por si mesma o xeito de levarse adiante, que podía rematar a golpes e coa xente 
berrando uns por riba doutros, pero unha asemblea ao fin e ao cabo. Agora, con todo, 
as asembleas das comunidades de montes, son asembleas mimetizadas coa forma de 
democracia da administración do estado. Co seu presidente e o seu secretario, coa súa 
orde do día e súas regras de participación. A min isto paréceme unha perda de capacidade 
de decisión, así como unha perda cultural. A cousa é que, ao meu xeito de ver, a mímese 
coa administracion trouxo menos democracia a asemblea veciñal. 


-Hai outro aspecto nas comunidades de Montes que tamén fagocitou a administración, 
máis ben a suplantou completamente. Estou a falar de todos eses concellos, que por 
falta de cartos, ou exceso de ladróns deixan totalmente abandonadas ás veciñas do rural, 
especialmente á xente que vive en aldeas pequenas ou illadas, e aquí, moitas comunidades 
de montes xogaron o papel que o estado non fixo, xa que foron estas comunidades as que 
a través dos cartos que sacaron da explotación forestal puideron acometer obras públicas 
variadas. Desde arranxar unha estrada en mal estado, construír unha gardería ou rozar 
unhas silveiras. Decidindo entre a veciñanza que e como facer (por moito que se critique o 
dos tanatorios) e dando emprego aos propios veciños ao mesmo tempo. E aquí si hai unha 
continuidade clara co pasado. E a través do monte veciñal, e do órgano que o xestiona que 
se organiza a vida comunitaria, e a xente é capaz de empoderarse e de autoxestionarse por 
si mesmas á marxe do estado. A Asemblea Veciñal era quen tomaba as decisións no rural 
no pasado, as Comunidades de Montes teñen o potencial para facelo tamén, e este é, sen 
dúbida o aspecto máis positivo que nos aporta o monte veciñal hoxe en día. 


E aquí o deixo, non vou realizar unhas conclusións a modo de resumo nin nada diso que 
xa molestei bastante. A miña opinión sobre o tema creo que está clara. Simpatizo, pero con 
matices co que era o antigo monte veciñal, opóñome ata certo punto ao que é hoxe en día. 
Os problemas e a súas solucións, non vou ser eu quen as dea. Primeiro porque non as sei, 
e segundo porque aínda que as tivese non son ningúen para andar dicíndolle aos demais 
que é o que hai que facer. 


Ala, ata logo. A tomar un viño. 


Pablifo 


Mitin rural en Tomiño, ilustración de Antonio Seijas 

Unha ollada 


antiautoritaria 


aos conceptos de Moral e Ética 


“A estrutura formal da moralidade relixiosa obrigatoria é así: valores sacros desde unha 
fonte invisible a ser seguidos por un ser humano insignificante, en calquera contexto. 
Cun sistema de valores así, sexa cal foro contido específico da moralidade, é sorprendente 
que a xente tentando vivir esta forma de alienación estean constantemente perplexos 
ante as súas vidas, desexos e relacións sociais? 


Con todo, nestes tempos modernos, o lugar da relixión foi a miúdo ocupado por outras 
cousas, como a Ciencia, Ou ideoloxías sociais ou políticas en particular (como o Marxismo) 
que demandan unha adherencia obrigatoria. Aínda que a moralidade relixiosa pode ser 
unha forza social dominante en áreas do mundo non tan colonizadas polo capital (como 
a maior parte de Afganistán, por exemplo); aí onde o capitalismo industrial, os medios 
de masas, e O consumismo xa dominan as relacións sociais (como na maior parte das 
áreas urbanas do mundo), a moralidade relixiosa verase severamente comprometida. 
Outras formas de moralidade ilustradas obrigatorias baseadas na Ciencia, ideoloxías 
sociais ou políticas, ou aínda filosofías racionalistas, pelexásense por alegar ser as 
vítimas da moralidade. Especialmente cando os valores dunha relixión en particular 
se entrometen no camiño do exercicio do poder político, o sometemento dos recursos, 
ou a explotación do traballo, veranse co tempo suplantadas por formas modernas máis 


amenas de pensamento e moralidade.” 


—- Desmoralizando o moralismo Jason McQuinu) 


Desde a literatura e o ensaio en clave 
antiautoritaria sempre se criticou a figura 
dunha moral establecida coma un dos 
principais baluartes da dominación 
nas nosas vidas, por limitar o noso 
desenvolvemento a todos os niveis persoais 
e coletivos, impoñendo normas, marcando 
cales son as formas axeitadas de entender 
o mundo, de vivir nel, de construír as nosas 
vidas, OS nosos desexos, as nosas relacións 
coa contorna ou con nós mesmes, COS NOSOS 
COrpoSs, COS Nosos sentimentos, coas nosas 
vivencias. 


Esta crítica adoitaba ir vencellada a unha 
Crítica máis ampla contra a orixe de dita 
moral, a ideoloxía burguesa, os seus valores 
e por suposto a herdanza xudeocristiá da 
nosa cultura, que por moito que derivase ao 
novo totalitarismo positivista da chamada 
“Razón científica” nas fases de transición 
á modernidade, non deixou de guiarse 
polos principios morais asentados pola 
Igrexa. A construción de ideas absolutas 
do Ben, o Mal, o Correcto, o Incorrecto, ou 
a perpetuación de figuras coma o Pecado, 

a Culpa ou o Sacrificio, son moldes que 
encadean a conciencia e dan forma aos 
pensamentos. Ningunha Hletura deste 
mundo pode pertencernos realmente 
mentras a Moral, en maiúscula, coma 
influencia do absoluto, marque os camiños 
a seguir e condene ao inferno a Quen elixe 
ir na procura do seu propio percorrido. 


En contraposición a esta gaiola existencial 
establecida pola moral burguesa, houbo 
quen formulou conceptos coma o da Moral 
anarquista, famoso libro de Kropotkin, onde 
o “príncipe anarquista” (valla o oximoron) 
expuxo que contra a Moralabsoluta herdada 
da relixión e da influencia burguesa 
no desenvolvemento do pensamento, 
coma anarquistas debíamos retroceder, 
recuperar as bases morais que el definía 
coma primixenias, fixándonos no resto 
de animais para decatarnos de como, sen 
unha construción social, moitas especies de 
animais non-humanos mantiñan relacións 
básicas de coidado, chegando algúns a 
sacrificar as súas vidas en prol da especie, 
nunha sorte de moral superior onde 

individuos, de xeito natural, asumirían 
que o seu benestar non é tan importante 
coma o ben común. Kropotkin tamén 
criticaría nos seus ensaios sobre xustiza, 
moral e anarquía a existencia de sistemas 
de reparación ou resolución de conflitos 
igualmente baseados en lóxicas de premio 
e castigo, ou a existencia de códigos 
sociais supostamente anárquicos pero de 
novo definidos en termos de recompensa, 
retribución falsamente equitativa (se 
fas X, mereces X), etc. Estas ideas, se as 
situásemos nun plano abstracto, nun 
baleiro desde onde tratar de lelas de forma 
obxectiva, pareceríanme totalmente válidas 
e mesmo desexables. Unha comunidade 
baseada no apoio e cooperación mutuas, 
sen xerarquías onde apelando a 
principios naturais de respecto e coidados 
fundamentais, puidésemos acadar unha 
fórmula de convivencia realmente libre 
das alxemas da moralidade da civilización 
burguesa. Pero tamén recoñezo que esta 
mirada, aínda que interesante coma 
análise e sen dúbida cargada de ideas que 
deberiamos coñecer e debater, paréceme 
con todo mal formulada. 


Coma anarquista, penso, efectivamente, 
que o ben individual depende do benestar 
do grupo. Non podo atoparme ben, nin 
sentirme libre nin cómodo, nunha contorna 
onde vexo relacións de dominación e 
abuso ao meu redor, por moito que a min 
persoalmente non me afecten. Pero tamén 
penso que o benestar do grupo depende de 
que cada unha das persoas que o forman 
teña a capacidade, adestrada ao longo de 
toda a súa vida mediante a súa interación 
con outras individuas e co medio, de 
construír un criterio propio, de elaborar o 
seu propio xeito de interpretar O mundo, 
de interpretarse a sí mesmas, de escoller 
como e con quen atravesa cada tramo, 
cada obstáculo. E francamente, a existencia 
dunha Moral establecida, por moi “altruísta” 
e “horizontal” que se pretenda, e por moito 
que xurda das máis básicas leis naturais, 
penso que bloquea esa posibilidade 
definindo desde o principio as liñas que 
debemos seguir en nome dunha abstración 
que se confunde co “ben común” ou coa 
liberdade colectiva nacida da liberdade 


sincronizada de cada individue coas 
demais. 

Daquela, que propoño? 

Paréceme interesante profundar no 


concepto da ética. Se ben a ética non está 
en absoluto exenta de riscos de adquirir 

características absolutas e converterse 
nunha nova institución da Verdade que 
teñamos que obedecer coma sumisas 
gregarias (e de feito é frecuente atopar 
discursos onde moral e ética funcionan 
coma sinónimos), considero que ten unhas 
características na súa natureza que a fan 
distinta, e desde O meu punto de vista, 
moito máis coherente cunha formulación 
realmente libertaria que o concepto de 
Moral. 


A ética diferénciase da moral no seu 
carácter persoal. A diferencia da moral, 
socialmente establecida e polo tanto non 
libremente escollida en base a razoamentos 
empíricos que partan da experiencia directa 
CO mundo, a ética nace no individuo, 
e conforma o conxunto de normas que 
unha mesma asume para sí en base á súa 
propia reflexión. Vivo, logo decido. Nace no 
interior da conciencia individual, resulta 
da reflexión, da autocrítica, da análise de 
cada unha sobre O que ve ao seu redor, 
a diferencia da moral, imposta desde o 
exterior para fixar as pautas da conducta, 
sempre en función de razoamentos alleos 
asumidos como “o mellor para todoS”. 


Outras análises afirman que a ética só sería 
a ferramenta da que dispoñemos para 
valorar a moral. Existe un código de normas, 
que a ética permite desartellar e estudar, 
decidindo con que nos quedamos e que 
rexeitamos. Creo que esta sería outra letura 
acertada e positiva. A moral, a fin de contas, 
non é o problema, senón o carácter supremo, 
absoluto, indiscutible, que sutilmente se lle 
da mesmo desde ambientes que presumen 
de ser revolucionarios e de non deixarse 
seducir polos enganos da autoridade. 


Dentro do anarquismo, moitas 
veces, atopamos posturas que nacen 
precisamente dunha ética determinada 
que, coma individuas en guerra contra 
a dominación en todas as súas formas, 
escollemos abrazar coma parte da nosa 
identidade e da nosa praxe. Un exemplo 
sinxelo é o antiespecismo (como loita) 
e O veganismo (como primeiro paso na 
praxe). Estes posicionamentos nacen de 
facer unha letura da dominación que as 
culturas antropocentristas do ser humano 
occidental levaron a cabo sobre o resto de 
criaturas do mundo, atopar os paralelismos 
entre esta opresión e outras que afectaron 
a determinados grupos humanos como o 
colonialismo e o racismo, ou o patriarcado, 
e obrar en consecuencia incorporando a 
eses individuos non-humanos oprimidos 

no noso círculo de consideración e 
empatía. Non podo falar por outras persoas, 
e seguramente existan motivacións 
diferentes segundo a quen lle preguntes 
e as súas experiencias vitais e políticas, 
pero no que a min respecta, non me fixen 
vegano porque unha lei grabada nunha 
pedra caída do ceo me dixera que iso era 
“o correcto” senón porque tomei unha 
decisión que me pareceu coherente co 
meu xeito de entender a loita contra a 
dominación, en base a experiencias. Velaí 
a diferencia. Tampouco creo que as ideas 
antiespecistas, por moito que para min 
formen parte esencial do meu ser e sentir 
antiautoritario, teñan un carácter absoluto, 
sei que non son extrapolables á situación 
de moitas persoas, e que necesariamente 
teñen que saír do interior de cada unha, ser 
asumidas libremente, non impostas, nin 
definidas como unha regra. 


Cando as ideas nacen no corazón, da paixón, 
corren o risco de dexenerar en fanatismos. 
De aí nacen o fascismo e outras aberracións, 
abonda mesturar a un individuo cunha 
forte miseria existencial ou con anémica 
autoestima cunha identidade nacida de 
falsos méritos ou de emocións manipuladas 
para ter coma resultado a un déspota 
autoritario tan sumamente convencido de 
estar no certo como para atreverse a matar 
ou someter a quenes se atrevan a pensar 
distinto. Por iso, chovinismo, sentimentos 
raciais ou mesmo a masculinidade 
hexemónica creada polo Patriarcado, 
triunfan tanto nestes tempos de soidade, 
insignificancia e autocompracencia. Por 
este motivo é preciso pensar e revisar con 
certa constancia de onde saen OS nosos 
sentimentos e as nosas ideas, as nosas 
eleccións, Os nosos principios, os alicerces 
da nosa conciencia revolucionaria. 


Contra os principios morais que regulan 
as relacións entre o individuo e a falsa 
comunidade denominada “sociedade”, 
propoño a ética libremente razoada, en base 
á experiencia crítica e autocrítica, coma 
ferramenta desde a cal decidir o rumbo dos 
NOSOS pasos Ou OS Obxectivos da nosa raiba. 


Disnomia 

Camiño c 


ara unha sociedade sen Estado 


Camiño cara unha sociedade sen Estado, de Miquel Amorós, lembra o primeiro 
paso a dar no inicio dun cambio revolucionario: a abolición do Estado. Como 
ben se desprende das ensinanzas da guerra civil española (1936-1939), nada bo 
pode agardarse á sombra do Estado, por máis arruinadas que se atopen as súas 
institucións. O proceso de desestatización non discorrerá polas mesmas canles, 
pois as condicións actuais son moi diferentes das de entón. A modo ilustrativo, 
o artigo vai acompañado dunha imaxe da chamada ás armas da Comuna de 
Lyon, intento revolucionario de setembro de 1870 que Mijail Bakunin e os seus 
compañeiros aliancistas protagonizaron a través dun Comité para a Salvación de 
Francia. O texto foi publicado orixinalmente no n? 4 da revista Argelaga, por aquel 
entón o autor envióunolo para publicar tamén en Abordaxe!, pero daquelas non 
puido ser por distintas causas de prazos e espazos. De tódolos xeitos, considerando 
O seu interese sociolóxico e a súa calidade dialéctica decidimos recuperalo para 


este número. 


“A revolución tal como a entendemos terá 
que destruír radical e completamente 
desde o primeiro día o Estado e todas as 
súas institucións”. - Bakunin 


Así comezan “as revolucións, -co 
derrubamento do Estado. Bakunin, 
inspirándose claramente na Comuna de 
París, describía o proceso paso a paso: 
organización directa da comuna insurrecta, 
supresión dos cultos e dos códigos 
xurídicos, armamento do pobo, abolición 
da propiedade e das institucións estatais. 
E seguía: proclamación da igualdade 
económica e política (abolición das clases), 
chnamamento a todas as rexións, comunas e 
asociacións a seguir o exemplo, federación 
de todas elas segundo os mesmos 
principios, extensión do movemento a 
outras nacións... Como bo discípulo de 
Hegel, acreditaba no traballo paciente da 
“vella toupay. Así, as revolucións non eran 
obra de vangardas, ocultas ou públicas, 
senón que “nacen de si mesmas, pola forza 
das cousas, polo movemento dos feitos e 
os acontecementos. Durante moito tempo 
incúbanse na profundidade da conciencia 
instintiva das masas; logo, estouran, 
aparentemente debido a causas fútileso. 

A tarefa dos revolucionarios consistía 
básicamente en reunir os elementos da 
revolución que estaban diseminados, algo 
así como amontoar materiais combustibles 
para un incendio. 


A abolición do Estado podía concretarse 
no fin do sistema de ensino, da sanidade e 
asistencia públicas, do aparato de xustiza, 
da burocracia, da policía e do exército, de 
cuxas funcións se farían cargo as comunas 
libres e as federacións. Os seus responsables 
serían nomeados en eleccións. Agora ben, O 
camiño cara a unha sociedade sen Estado, 
OU Sexa, Cara a anarquía, que, dacordo con 
Bakunin, non é máis que sa manifestación 
completa da vida popular liberada a sí 
mesmay, terá que percorrer un gran treito 
antes de chegar ao punto en que o Estado 
e o Capital, dúas realidades que son só 
unha, se debiliten e disolvan por causas 
internas e externas. O devandito percorrido 
está marcado pola crise. Se algunha tarefa 
teñen de ter os que traballan en prol de tal 
disolución polo ben de toda a humanidade, 
esta non é máis que a de identificar e dara 
coñecer os indicios da devandita crise, co 
fin de que o suxeito da historia incida nela 
con maior acerto e faga o que teña que facer. 

Onde se forxa ese suxeito? O suxeito 
revolucionario constitúese a partir dos 
antagonismos que xorden e se desenvolven 
dentro da sociedade capitalista. 
Maniféstanse no terreo da política? Por 
suposto que non. Ese terreo é propiedade 
dunha casta usurpadora. Alí todos os 
antagonismos que xorden son falsos. E nos 
lugares de produción? Non exclusivamente. 
A extensión das condicións fabrís ao 
conxunto da sociedade urbanizada 
leva o antagonismo cCapital-Traballo a 
manifestarse en calquera parte. O que 
interesará saber é o sitio onde o capitalismo 
resulte máis vulnerable, pero ese xa non 
é o taller ou a fábrica. Menos aínda o 
parlamento. O elo máis débil constitúeno as 
infraestruturas, os lugares de circulación. 
O sistema capitalista non é un réxime 
estático, senón que se acha en perpetuo e 
acelerado dinamismo. No estadio actual de 
desenvolvemento, o da produción mundial 
deslocalizada, a rapidez do intercambio 
determina a ganancia tanto ou máis que 
a produtividade. O Estado construtor é o 
garante e responsable directo do veloz 
movemento da mercadoría. 


A bancarrota do Estado e do réxime 
económico que representa e protexe, 
virá pois da esfera de circulación; 
enténdase circulación de enerxía, persoas, 
mercadorías e diñeiro. A vella toupa 
sairá por aí á luz do día. Pero que causas 
obxectivas orixinarán a súa quebra? Aí entra 
en xogo o antagonismo que se deriva da 
explotación ilimitada dos recursos finitos 
da natureza, principalmente enerxéticos, é 
dicir, a oposición entre Capital e Territorio, 
en torno á cal debe crearse a nova clase 
subversiva. A circulación, as conurbacións 
-e en última instancia, o capitalismo- 
dependen fundamentalmente do petróleo 
barato e do gas natural, mercadorías que 
van rarificarse nos próximos decenios, 
encarecéndose o transporte e dificultándose 
o funcionamento da sociedade urbana. 
O consumo descenderá, xunto coa oferta 
de traballo; a exclusión estenderase e as 
áreas metropolitanas volveranse inviables. 
O crecemento demográfico deterase. E aí é 
cando entran en xogo as masas axitadas. 
A loita contra as infraestruturas virará á 
supervivencia, O que permitirá primeiro a 
aparición de hortos urbanos e xeradores de 
enerxía renovable nos edificios arruinados 
xunto a un esbozo de autoorganización 
marxinal, e logo, de forma máis xeral, 
determinará un movemento da poboación 
cara ao campo. 

O antagonismo entre capitalismo e 
territorio -que ás veces se presenta como 
conflito entre a agroindustria e a soberanía 
alimentaria- non é único, aínda que sexa 
principal, senón que se reforza con outros 
menores. Por exemplo, o que existe entre a 
automatización e o emprego, ou o que hai 
entre as finanzas autónomas e o capital 
produtivo (que a miúdo dase entre o crédito 
e Os salarios, Ou entre O consumo e a 
exclusión). Tamén, entre a administración 
partitocrática e os servizos públicos, etc. As 
contradicións interactuan, acentuando os 
efectos críticos. Para a clase dirixente non é 
cuestión de superalas ou disimulalas, senón 
de incorporalas á cotianeidade do sistema, 
convertendo a excepción en norma. A partir 
deste momento, as crises serán -xa son- 
a condición normal da sociedade onde 
reinan condicións turbocapitalistas. 


O proceso triplo de exclusión/ 
desurbanización/ruralización significará 
para as administracións unha diminución 
recadatoria, e, porconseguinte a contracción 
do Estado. A falta de financiamento 
obrigará ao sistema a decretar novas 
taxas inasumibles, e en consecuencia, a 
proletarizar as clases medias e liquidar 
o nivel baixo da xerarquía burocrático- 
política, que é o máis numeroso, tratando 
de preservar o máis que se poida o aparato 
represivo. A base social da dominación 
estreitarase perigosamente. A resposta 
histórica da burguesía á crise dos anos 
vinte do século pasado foi o fascismo; a 
da crise dos setenta foi a mundialización. 
A primeira esmagou o proletariado; a 
segunda, atomizouno. EÉ de supoñer 
que a próxima teña máis de represivo 
que de integrador, pois o crecemento 
económico é bastante problemático e 
a submisión non está suficientemente 
asegurada pola masificación. A resposta 
será eminentemente fascista: empezará 
cun estado de excepción permanente, 
apuntalado na derogación por lei de 
calquera garantía política e nun sistema 
punitivo de longo alcance. A mobilización 
popular permanente debe volvelo 
inoperante. 


Nuncontexto de crise enerxética efinanceira 
prolongada os Estados terán dificultades 
en nuclearizar e militarizar O mundo co 
fin de impulsar novamente a economía. 
A poboación sacrificada, a que queda fóra 
do mercado, como xa dixemos, terá que 
auto-organizarse a certa escala e, a falta de 
erario, recorrer a formas de supervivencia á 
marxe dos circuítos capitalistas. Co tempo, 

a desestatalización e desmonetarización da sociedade serán a consecuencia final dunha 
crise múltiple máis que a obra dun suxeito consciente, pero igualmente dará lugar 
a comunas libres para a solución de problemas inmediatos, ás que só un movemento 
radical de autodefensa podería consolidar. O elemento obxectivo (as comunas) impulsará 
á súa vez ao elemento subxectivo, é dicir, ao suxeito (o movemento social). As indicacións 
ao respecto apuntadas por Bakunin seguen sendo as axeitadas. Non obstante, aínda 
sen un Estado que moleste, o paso dun réxime capitalista a outro comunista anárquico 
non se realizará nun só país da noite á mañá, porque, deixando de lado a necesaria 
internacionalización do proceso revolucionario, fai falta un programa de transición que 
sería ante todo un programa de desmantelamento. Por outra parte, se as comunas non 
fosen capaces de organizar a súa defensa, o Estado, aínda que reducido á súa mínima 
expresión, non morrería, senón que trataría de recompoñerse a través de mafias, partidos 
armados, señores da guerra e bandas paramilitares nacidas da dispersión do poder. Aloita 
final non será outra. 


Miquel Amoros 

Eduardo Pons Prades 


e a mensaxe doutros mundos 


A historia de Eduardo Pons Prades é a 
dun militante antifascista extraordinario, 
pero tamén a dunha persoa que dixo vivir 
unha experiencia trascendental insólita e 
quedou profundamente marcado por ela 
ata o día da súa morte. Esta última cuestión 
foi a que me motivou a escreber este artigo. 
Nacido en Cataluña, fillo de anarquistas, 
desde cativo recibiu unha formación 
racionalista na Escola Labor, escola da liña 
filosófica de Ferrer i Guardia. En 1937, con 
apenas 16 anos, afiliouse á CNT e colaborou 
na colectivización do Consello Económico 
Socializado Madereiro. Tras falsificar a 
súa idade alistouse no Exército Popular 
chegando a converterse en Sarxento de 
metralladoras e recollendo o título de 
mans do mítico poeta Miguel Hernández. 
Combatiu na Batalla de Brunete, na de 
Guadarrama e na Batalla do Ebro. En 1938, 
meses despois de resultar ferido nun 
bombardeo en Barcelona, exiliouse a Francia 
onde se uniu ao Exército francés e poucos 
anos máis tarde ás Forzas da Resistencia 
española nas que dirixiu un destacamento 
volante de guerrilleiros cos que participou 
nunha operación de “rastrexo e limpeza” 
contra o Exército alemán no sector oriental 
da vila de Carcasone. Mediados os anos 
4O resultou detido no estado español tras 
realizar dúas viaxes clandestinas, pero 
logrou fuxir de prisión tras un suborno ao 
coronel instrutor do seu caso. 


Tras esta intensa etapa da súa vida, 
Pons Prades convertiuse nun escritor e 
investigador prolífico chegando a publicar 
máis de 40 estudos de gran relevancia 
sobre a Guerra Civil e a Segunda Guerra 
Mundial. Entre a súa obra historiográfica 
cabe destacar o recoñecido Republicanos 
españoles en la Segunda Guerra Mundial, 
e Los vencidos y el exilio, ou Guertrillas 
españolas 1936-1960. Regresou do exilio 
en 1964, aproveitando unha amnistía 
concedida por Franco con motivo da 
coroación do Papa Xoán XXIII. Fundou a 
editorial Alfaguara xunto con Camilo José 
Cela e continuou o seu incansable labor 
de recuperación da memoria da vida 
das combatentes antifascistas contra O 
nazismo e o franquismo. Colaborou tamén 
en numerosas publicacións e xornais como 
Historia 16, Nueva Historia, El periódico 

de Catalunya, El Correo de Andalucía ou 
Diari de Barcelona; tamén en diferentes 
revistas literarias como Íínsula, Letras ou 
Papeles de Son Armadans. Estamos a falar 
dun guerrilleiro libertario exemplar, dun 
referente no ámbito da historiografía, 
cunha biografía que impresiona con apenas 
unha tímida aproximación. Pero realmente 
non é a súa traxectoria, perfectamente 
contrastada e documentada, a que me 
motivou a escreber este artigo, senón a 
curiosa relación de Pons Prades co ámbito 
da ufoloxía e a súa asombrosa condición de 
contactado por extraterrestres, que narrou 
ao detalle no seu libro E/ mensaje de otros 
mundos. 


Neste libro o autor conta como o día 31 
de agosto de 1981 nun prado perto da 
localidade de Prats de Molló nos Pireneos, 
foi contactado por sete individuos de 
aparencia humanoide cun tipo de 
morfoloxía semellante á nosa, e conducido 
ata unha nave chamada Luz do Cosmos 
na que permanecería arredor de sete 
horas conversando con estes seres sobre 
infinidade de cuestións, a maior parte delas 
de tipo sociolóxico e antropolóxico. Ao longo 
das páxinas do libro describe o encontro con 
todo detalle, e cóntanos como é introducido 
nunha gran sala cunha inmensa pantalla 
táctil e cunha especie de consola parecida 
aos controis dun estudo de radio ou TV. 
Comunícanlle que foi elexido para recibir 
unha mensaxe, e unha vez acepta recibila 
colócanlle un casco similar na descrición ás 
lentes de realidade virtual que coñecemos 
hoxe en día (curiosas descricións para 
ser formuladas en 1981). Co casco na 
cabeza recibe unha secuencia de imaxes 
e informacións que dalgunha maneira 
codifícanse no seu cerebro e que pouco a 
pouco vai debullando tras o encontro. 


Ademais de todas as cuestións sobre a súa 
procedencia e idiosincrasia, a mensaxe 
que Pons Prades recibiu dos extraterrestres 
estaba relacionada coa situación xeopolítica 
mundialdaquelmomento. Orecén nomeado 
presidente dos EUA Ronald Reagan, 
comezaba a poñer en marcha a Iniciativa 
de Defensa Estratéxica, provocando un 
repunte da Guerra Fría e a tamén recén 
elixida primeira ministra británica Margaret 

Tatcher aumentaba a belixerancia do seu 
discurso contra a Unión Soviética. Nesa 
época tamén coincidiu unha potente febre 
de envío de satélites con fins militares por 
parte das principais potencias mundiais, 
e OS extraterrestres advertían de que se 
perseveraban con esas accións no espazo 
exterior poderían poñer en perigo o 
equilibrio cósmico e veríanse obrigados 
a intervir “conxelando” a civilización 
humana. 


Ao día seguinte da súa experiencia, Pons 
decidiu ser avaliado polo psiquiatra Josep 
M. Reguant i Gili, e pediulle que elaborase 
un informe que foi esclarecedor e no que 
deu testemuña da coherencia coa que 
O autor describiu os feitos e a situación 
emocional que estes lle produciron, 
non atopando contradicións, nin signos 
patolóxicos de ningún tipo. A experiencia de 
Pons Prades rebelouse como uns dos casos 
máis interesantes no campo da ufoloxía, 
non soamente polos feitos narrados no seu 
libro, senón pola relevancia e condición da 
testemuña. Como xa dixemos estamos a 
falar dun dos historiadores máis reputados 
do estado español, e nin só iso, falamos 
dunha persoa formada no racionalismo, 
que sempre se recoñecera ultraescéptica, 
atea e nas antípodas de calquera crenza 
irracional, e tamén dalguén que viviu dúas 
guerras e viu morrer a decenas de persoas, 
e con todo chegou a afirmar que O seu 
encontro extraterrestre na cuarta fase foi a 
experiencia que máis O marcou na súa vida, 
mantendo a veracidade do seu contacto 
nos Pireneos ata o fin dos seus días. 


Pons Prades insistiu en publicar o seu libro, 
por moito que puidera poñer en cuestión a 
súa reputación como historiador acreditado. 
Dirixiuse á rúa Córsega en Barcelona, nin 
máis nin menos que ás oficinas da editorial 
Planeta, que xa tiña publicado outras obras 
del. Alí recibiuno o editor Rafael Borrás que 
lembra así o seu encontro: “Presentouse 
un día na editorial e díxome que fora 
abducido. A miña sorpresa foi enorme, 
faloume da posibilidade de publicar un 
libro e tras contarme a mensaxe que os 
extraterrestres lle confiaran quedeime 
patidifuso”. Finalmente e tras ser advertido 
polos editores insistentemente do risco e 
das nefastas consecuencias que podían 
afectarlle no plano profesional poñendo en 
tea de xuízo a súa credibilidade e prestixio, 
o escritor mantivo firme o seu empeño en 
publicar o libro respostándolles: “Dáme 
igual, O que me sucedeu é moito máis 

importante que todo iso”. O libro, editado 
en 1982, non tivo apenas repercusión no 
seu momento, nin sequera no campo 
da ufoloxía. Contando soamente cunha 
única edición, acabou descatalogado e co 
paso dos anos convertiuse nun incunable 
moderno para os letores deste xénero, 
case unha peza de culto. Eduardo Pons, 
como os seus editores vaticinaron, acabou 
sendo obxectivo de boa parte da inquisición 
intelectual da época. 


Inventou o autor de El mensaje de otros 
mundos a súa experiencia? Podería ser 
que vise un filón para realizar unha acción 
de propaganda das súas ideas no eido da 
ufoloxía, que por aquel entón representaba 
un potente nicho para letores de distintas 
franxas de idade, con infinidade de revistas 
especializadas no xénero e multitude de 
libros que eran superventas. Ademais, 
a mensaxe dos presuntos visitantes é 
sospeitosamente coincidente cos ideais 
libertarios en multitude de cuestións, 
aínda que tamén hai detalles que non 
cadran nesta teoría. A xa mencionada 
testemuña do Doutor Josep M. Reguante a 
súa determinación na publicación do libro 
arriscándose a un suicidio profesional, 
rebelan unha actitude que non encaixa 
cunha fabulación por parte do historiador 
catalán. Alén diso, chama a atención a 
singularidade desta obra en comparación 
co resto da produción do autor. Nin antes, 
nin despois de El mensaje de otros mundos, 
publicou nada relacionado coa temática 
extraterrestre. 


Foi Eduardo Pons Prades vítima dun fraude? 
Unha montaxe así sería moi difícil de realizar 
e encubrir sen que pasase desapercibida, 
tendo en conta que a nave espacial que 
describiu tiña un ancho de entre 50 e 75 
metros, ademais de toda a tecnoloxía e 
OS XOgos de luces e audios que observou. 
Tamén afirmou ver marchar a nave e que 
aínda que os presuntos visitantes tiñan 
unha morfoloxía moi similar á humana, 
dixo observar neles características que 
os diferenciaban claramente como mans 
e orellas moito máis alongadas ou unha 
altura bastante superior á media humana. 
Con todo, outra hipótese moito máis ousada 
é a dun experimento de control mental 
similar ao famoso MK Ultra. Sería interesante 
mencionar os diversos experimentos de 
manipulación da poboación realizados por 
Servizos Secretos Internacionais en Europa 
por aquel entón, como o caso Ummo, unha 
coñecida montaxe sobre unha civilización 

alieníxena parecida á humana realizada 
nos estados español e francés polo daquelas 
vicepresidente da Sociedade Española 
de Parapsicoloxía José Luis Jordán Peña, 
en presunta conivencia coa CIA, como 
este mesmo confesou ante a policía tras 
case 3O anos de fraude. Esta fraude, que 
comezou en Madrid en 1966 e extendeuse 
ata mediados da década dos 90, tería como 
obxectivo a comprobación da reacción da 
poboación civil ante un suposto contacto 
alieníxena e, ao tempo, desacreditar a 
diversas personalidades consideradas 
potencialmente subversivas en distintos 
ámbitos da sociedade, facéndolles crer que 
Os extraterrestres estaban aquí e tentando 
manipulalos a través de supostos contactos. 
Moitos dos episodios desta montaxe 
chegaron a ocupar portadas de xornais 
punteiros naquela época e algunhas 
persoas, por certo, continúan acreditando 
e defendendo a veracidade dos chamados 
umnitas ata O día de hoxe. Este programa 
de manipulación mental tivo como 
resultado o suicidio de diferentes persoas 
presuntamente contactadas e inspirou a 
creación degrupos fanáticos como a perigosa 
secta filonazi Edelweiss que rematou co seu 
líder, o ex-lexionario Eduardo González 
condenado en repetidas ocasións por 
delitos de agresións e abusos sexuais a 
menores e posteriormente asasinado por 
un dos seus adeptos. Unha teoría se cadra 
extremadamente conspiranoica podería 
apuntar a que Eduardo Pons fose un dos 
obxectivos de manipulación por parte 
deste programa de control presuntamente 
desenvolvido pola Axéncia Central de 
Investigación estadounidense. 


Experimentou Pons Prades un encontro 
extraterreste na cuarta fase? Esta é 
unha pregunta que porsuposto non teño 
capacidade de respostar. Ademais non vou 
ser eu quen eleve á categoría de dogma 
o pensamento científico e racional. De 
tódolos xeitos, sendo sincero, a verdadeira 
razón deste artigo non é outra que a de, 
como mínimo, cambalear determinados 
prexuízos e tics totalitarios de carácter 
social e actitudes cientifistas que sempre 
acaban por converter en tabú todo aquelo 
que non responde aos parámetros da 
normalidade vixente, botando por terra 
a profundización sobre cuestións que 
poderían enriquecernos moito na nosa 
efémera existencia, porque tamén existen 
outros mundos dentro deste. 

Así que agardo que as xentes letoras 
disfrutedes do texto sen procurar xulgalo 
en exceso. Non vaia ser que por inercia 
acabedes imitando á mesma cátedra de 
intelectuais que no seu momento tentaron 
“fusilar” ao protagonista desta historia. 


Adrián Barros 


Me dirigi hacia alli—hacia la nave— y apenas llegué 

al pie de la sescalerillar me detuve y alcé la vista, perciblendo 
en la puerta una forma corporal alta, envueita en una especie 
de halo multicolor. En el acto volvi a oír la voz: “No temas. 
Sube a nuestra nave que queremos hablar contigo. 

Nútram Ina 


Este ano, Ina, un compañeiro mapuche, estivo vivindo na 
Galiza, onde participou e colaborou en distintas instancias 
sociais e políticas, compartindo ademais con nós palestras 
e conversas acerca da situación no Wallmapu e da loita 
mapuche pola súa autodeterminación. Nós aproveitamos 
para entrevistalo, e desde o colectivo de Abordaxe! queremos 
agradecerlle enormemente o seu tempo e enerxía, valorando 
todo o aprendido escoitándoo, e por suposto, os coidados e 
acollida que nos brindou durante estas conversas. Tamén 
cómpre destacar que a data da primeira das dúas conversas 
das que naceu esta entrevista coincidiu coa celebración 
do We Tripantu o Ano Novo mapuche, que coincide 
coa festa do Sambhaín no solsticio de inverno austral, e 
gustaríanos aproveitar este simbolismo para enviar “newen” 
e complicidade e os nosos mellores desexos para esta loita. 


- Para empezar, poderías introducimos a A loita 


loita mapuche e o seu contexto actual? Como 
valoras ti o momento actual desa loita en 
Wallmapu fronte ás empresas extractivistas 
e OS Estados chileno e arxentino? 


Antes de nada, aclarar que dentro da loita 
mapuche hai diferentes xeitos de entender 
e expor, igual que en calquera loita, ou que 
en calquera nación, pois ao final somos 
unha nación, a Nación  Mapuche. Hai 
quen vai por un camiño máis reformista 
ou institucional, que participan nas 
institucións do Estado ou propoñen diálogo 
con eles, e outras en cambio, prefiren a 
acción directa. Eu parto dunha postura 
autonomista, que non busca a creación dun 
goberno mapuche dentro do capitalismo, 
senón a ruptura co capitalismo e co sistema 
porque entendemos que o capitalismo é 
a orixe de toda a nosa opresión. Dá igual 
cando nos oprimen a esquerda, a dereita, 
ou empresas privadas, ao fondo tras as 
máscaras sempre está o capitalismo. Por iso 
tampouco queremos negociar nin tratar COS 
representantes dos Estados capitalistas ou as 
empresas, senón que buscamos desde unha 
postura autónoma a autodeterminación 
total da nosa comunidade a través da loita 
contra o capitalismo mediante a sabotaxe á 
maquinaria Ou as recuperacións territoriais, 
é dicir a acción pola cal o mapuche 
recupera directamente unha terra que lle 
foi entregada a latifundistas, empresas, e 
habitaa, Úsaa e deféndea. Un exemplo desta 
loita cunha perspectiva máis autónoma e 
combativa é a CAM, Coordinadora Arauco- 
Malleco, xurdida en 1998 e Que utiliza a 
sabotaxe, as tomas de terras usurpadas e a 
autodefensa para reclamar unha ruptura co 
capitalismo e a independencia mapuche. 

mapuche experimentou unha 
explosión durante o goberno de Allende, 
que aínda que devolveu algunhas terras 
e fixo concesións tampouco deixou de 
agredir á nosa comunidade. A loita fíxose 
forte pero coa chegada da ditadura de 
Pinochet, a represión contra o pobo 
mapuche como contra outros movementos 
aumentou moito, con moitos mortos 
e terras roubadas para entregalas a 
latifundistas, altos militares ou empresas 
forestais. Isto provocou unha caída da forza 
da loita mapuche e sementou o medo. En 
1989, co acordo 169 da OIT (Organización 
Internacional do Traballo) sobre pobos 
indíxenas e tribais, os Estados chileno e 
arxentino dixeron ratificar o convenio, 
pero a violación de dereitos e da soberanía 
mapuche continuaron de distintas formas. 


Actualmente, a loita mapuche combate en 
dúas frontes. Por unha banda, o perigo do 
TTP-11 (Acordo Transpacífico de Cooperación 
Económica), que pretende privatizar 
numerosos recursos do pobo mapuche, 
desde as sementes ata a auga e outros 
recursos naturais, espazos ou relacións 
comunitarias. Doutra banda eligada ao TTP- 
11, a denominada Consulta Indíxena, que 
pretende ser un instrumento para lexitimar 
as agresións ou roubos ao pobo mapuche 
baixo o disfrace dunha suposta “Consulta” 
á que o pobo mapuche opúxose sempre, 
sendo desatendida a súa oposición en todos 
OS Casos. Unha fronte importante é que as 
regras que ata agora limitaban O uso e goce 
da terra mapuche a un vínculo de mapuche 
a mapuche (non podendo ser usadas por 
wingka, é dicir, forasteiros, persoas non 
mapuche) desapareza, de xeito que persoas 
e entidades alleas á comunidade poidan 

apropiarse das nosas terras, explotalas, e O 
que tamén se traducirá nunha maior perda 
de dereito sobre o territorio. 


Tamén se están discutindo novas formas 
de organización para as comunidades. O 
pobo mapuche é un pobo indíxena pero 
non tribal. A diferenza é que O noso modo 
de vida asumiu lóxicas do capitalismo e do 
modo de vida wingka mentres outros pobos 
que si son tribais apoian O non uso do 
territorio para mantelo o máis virxe posible. 
Tradicionalmente existían figuras como a do 
úlmen, señores mapuche que tiñan poder 
grazas a acumular terras, mulleres (fillas 
ás que poder casar con outros úlmen para 
establecer liñaxes ou alianzas de interese) e 
animais. Estes úlmen poderían compararse 
COS señores feudais aquí. Dentro do lof a 
comunidade, o úlmen podía ter máis poder 
que un /ongko, un líder, e mesmo ser o 
úlmen de varios lofá vez. 


Durante a época dourada, o comercio 
en MWallmapu e cos gobernos de Chile 
e Arxentina xerou unha gran riqueza 
mapuche que á súa vez xerou unha lóxica 
de propiedade e poder que aínda hoxe 
mantense. Cando pensamos en volver ao 
territorio, o noso pensamento é o de regresar 
á gandería e a agricultura, a sementar, criar 
animais e vivir destas prácticas que son 
dañinas para o medio ambiente e para nós 
porque o monocultivo ou a cría intensiva 
de animais para vender non son naturais 
nin sustentables. Para algúns é importante 
rachar con iso, non queremos reproducir 
unhas lóxicas capitalistas nin autoritarias 
nas nosas comunidades e cando expoñemos 
unha ruptura co capitalismo wingka tamén 
cuestionamos O noso propio capitalismo e 
as fórmulas que o mapuche estraña e que 
non sempre son algo que pague a pena 
conservar. 


- Un tema que nos interesa é a relación que 
existe entre O movemento anarquista nos 
territorios chamados Chile ou Arxentina e 
a loita mapuche. Como ves ti ese vínculo? 
É real? Ás veces, desde Os movementos 
sociais, “de esquerda” ou revolucionarios 
eurocéntricos como O anarquismo ou 
o comunismo, téndese a exercer unha 
apropiación consciente ou inconsciente 
sobre as loitas de pobos orixinarios, ou falsas 
alianzas que tentan trasladar esas loitas ao 
contexto do movemento en cuestión, cres 
que se deu o caso por parte da esquerda 
chilena ou das anarquistas? Doutra banda, 
cres que existe racismo ou unha opresión 
cara á poboación mapuche dentro da 

esquerda chilena ou as anarquistas? 


Aínda que é obvio que existe un vínculo 
entre algúns movementos anticapitalistas, 
autónomos e algunhas correntes mapuche 
que elixen a acción directa e a confrontación 
co Estado e co Capital, é importante ter en 
conta que aloita mapuche é allea a esquerda 
ou dereita, somos indixenistas, e loitamos 
pola nosa propia autodeterminación. Pode 
haber formas de pensar no Estado, a terra, 
as formas de organización comunitaria que 
sexan comúns ás mapuche e a algunhas 
anarquistas por exemplo, pero a nosa 
loita non é anarquista. Ademais, a loita 
mapuche non só é política, e aínda que 
a acción política é importante tamén ten 
unha motivación espiritual ligada á nosa 
relación como pobo co territorio e a terra 
que esas persoas non comprenden. 


A sociedade e a loita mapuche baséanse 
en Ad mapu, é dicir, a visión teórica, O 
marco xurídico ou filosófico polo que 
nos rexemos, e que podería gardar máis 
relación coa visión “política” tradicional, e 
que constitúe a base do noso Dereito, pero 
tamén é importante o Ad mongen, Kúme 
mongen que significa o vivir bonito e o bo 
vivir respectivamente, e representan a base 
da nosa vida social, cultural e espiritual. 
Por iso, cando wingkas queren achegarse 
ás nosas comunidades e medio de vida 
dicimos que se teñen que “amapuchar”, 
entender os nosos costumes e facelos 
seus. Non son as mapuche as que teñen 
que adaptarse a eles senón ao revés, e isto 
significa tamén non aproveitarse diso para 
copiar ou apropiarse do noso quefacer, das 
nosas vestimentas, artes Ou coñecementos. 


Moitas anarquistas e outras persoas wingka 
atraídas por “o indíxena” achéganse aos 
nosos espazos e ás nosas comunidades 
dicindo querer axudarnos pero algunhas 
só buscan a apropiación ou facernos 
“wingkasplaining”, dicirnos como temos que 
facer a nosa loita cando non son mapuches 
e non coñecen a nosa realidade. Outras, con 
todo, terminan sendo recoñecidas como 
parte da nosa comunidade, como cómplices 
aínda sen ser mapuche, por demostrarnos 
coas súas accións e O Seu xeito de facer que 
entenden e coidan o noso itrofil-mongen 
e a nosa forma de vida. Estas persoas son 
chamadas wentiy. Un exemplo de wentúy 
foi Santiago Maldonado, quen desapareceu 
e foi asasinado mentres colaboraba nunha 
comunidade mapuche en Cushamen. 


Outro exemplo de choque é que as mapuche 

non somos democráticas e non nos guiamos 
polo consenso. Podemos conversar durante 
días para tentar chegar a acordos pero se 
finalmente non nos poñemos dacordo 
non pasa nada, valoramos o disenso. A 
esquerda wingka adoita poñer moita énfase 
na democracia e OS consensos, nós non. 
Unhas comunidades poden estar dacordo 
pero outras non, un exemplo histórico ten 
que verco paso dunha comitiva do “exército 
liberador de Andelos” polo seu territorio, 
O que significou que as comunidades que 
estiveron en desacordo non garantían a 
seguridade de quen invadira o seu territorio, 
aínda que outras si o fixeran. 


Por último, apuntar que mentres que o 
pensamento wingka adoita sustentarse 
sobre o marco racional da ilustración que 
respostou aos proxectos colonialistas, 
para as mapuche é importante marcar 
a importancia da emocionalidade e 
os sentires. Alá a mentira chéirase, e 
isto significa que pasan moitas horas 
conversando, estando xuntos, para 
coñecerse e ver o desenvolvemento dunha 


persoa. 


Nós empezamos todas as nosas reunións 
ou encontros cun ellipun, unha rogativa, 
unha oración para pedir permiso aos 
espíritos e entrar en sintonía espiritual coa 
terra, Con mabpu, e a partir de aí comezamos 
unha conversa emocional, falando de como 
nos sentimos, como foron os días anteriores, 
se alguén está triste ou contento, ou de 
se alguén tivo algún soño que lle puidese 
inquietar, pois por exemplo na nosa 
cosmovisión, entre outras, distinguimos 
tres realidades: pe wtn (vémonos, eu 
recoñézoche porque nos vemos), pewma 
(o que aquí se considera un soño) e un 
perimontun (unha visión, que asocias a un 
espírito ou a un devanceiro). A diferenza 
do pensamento wingka, para nós o pe wtin, 
O pewma e O perimontun son tres formas 
distintas de relacionarnos, pero todas son 
reais. Os soños e as visións non son ilusións 
nin fantasías e teñen unha importancia 
fundamental. Todo isto choca coa esquerda 
wingka e O pensamento branco que nega a 
emocionalidade e a espiritualidade e parte 
dunha gran soberbia intelectual. 


Na teoría asemblearia wingka propóñense 
como “etapas” dunha asemblea a xestión 
emocional, a xestión administrativa e 
a xestión resolutiva, e son asembleas 
totalmente racionais. Nós temos unha 


cuarta parte que é a xestión espiritual e 

sen ela cremos que as outras non teñen 
sentido, e que tamén é facerlle o xogo ao 
colonialismo e ao capitalismo que na era da 
Ilustración viñeron roubarnos o misticismo 
e a espiritualidade. Para nós hai rituais 
que sustentan a nosa cosmovisión e que 
tamén nos axudan a poñer en valor á nosa 
emocionalidade e os nosos vínculos coa 
terra e entre nós. 


Nós vemos a realidade de xeito circular e 
non poñemos no centro a unha soa figura, 
nin ao Deus branco heterocis wingka nin ao 
home branco heterocis wingka que puxo no 
centro o humanismo occidental en lugar de 
Deus. EU non digo que sexamos mellores 
pero no centro non pode haber unha soa 
figura, hai diferentes actores e ningún pesa 
máis que outro, e por iso nin o humanismo 
nin o pensamento umwingka colonial, 
incluíndo o anarquismo ou o comunismo, 
poden partir da nosa visión. 


- Coñecemos algúns casos de represión 
contra comunidades  mapuche. AS 
detencións e encarceramentos de Francisca 
Linconao, Celestino Cordova ou Alberto 
Curamil, e as incursións policiais, co 
asasinato de Camilo Catrillanca e doutras 
tantas. Gustaríanos preguntarche sobre a 
represión. Que particularidades observas 
na represión ao pobo mapuche, e nas 
posibilidades para facerlle fronte? 


A represión que eu coñezo é bastante 
menor que a que sofren outros, pois eu non 
veño das recuperacións territoriais senón 
do activismo lingúístico e a recuperación 
cultural. O Estado non adoita identificarnos 
como unha ameaza aínda que nós tamén 
esteamos a levantar trawún e creando 
conciencia para que outros mapuche 
poidan unirse á loita. 


A represión estatal contra o pobo mapuche 
ademais das violencias técnicas e 
burocráticas en forma de leis, tratados e 
convenios que apuntan a eliminar a nosa 
autonomía ea invadira nosa terra e saquear 
OS recursos, baseouse nas montaxes para 
criminalizar a representantes e figuras 
importantes dentro das comunidades, 
encarcerándolles durante anos e na 
militarización do Wallmapu. Co goberno de 
Sebastián Piñera, un destacamento policial 
e militar foi enviado a Colombia a adestrarse 
en tácticas de “guerra de guerrillas”, xa que 
se difundiu a mensaxe que presentaba á 
resistencia mapuche como unha guerrilla 
ao estilo das FARC. Este escuadrón foi 

denominado Comando Xungla. Nunha das 
súas intervencións a finais do ano pasado, 
en novembro de 2018, foi asasinado Camilo 
Catrillanca na comunidade de Temucuicui. 
Os membros do Comando Xunegla adoitan 
levar con eles cámaras de vídeo coas 
que gravan as súas intervencións. Un 
supervivinte testemuña do asasinato de 
Camilo cCatrillanca informou logo das 
cámaras, e cando foron requiridas as probas 
e OS autos daquela incursión policial non 
apareceron. Foi un asasinato. 


Dicimos moito que a nós únenos a dor, pero 
sabemos que é unha dor que vén da loita 
que emprendemos e que a súa motivación 
principal é o amor. Perdeuse o medo desde 
O final da ditadura e aumentou a rabia, e 
novas xeracións xorden para continuar a 
loita. 


- Salvando moitas distancias obvias entre 
este contexto e o mapuche, coñecendo e 
vivindo conflitos lingúísticos patentes aquí 
e a censura e destrución de linguas como o 
galego ou O euskera na Península Ibérica, 
chámanos a atención a relación que existe 
entre as mapuche e O mapudungun. Como 
se ve O mapudungun dentro da sociedade 
chilena? É frecuente O seu uso entre 
persoas con orixe mapuche ou conscientes 
da súa raíz mapuche? Usouse a represión 
á lingua mapudungun como un vehículo 
para colonizar ou socavar a identidade ou 
integridade do pobo mapuche e a súa loita? 


Entre o conflito lingúístico existente aquí 
en Galiza co galego e O que sucede co 
mapudungun en Mallmapu e en Chúe 
existen numerosas similitudes. Eu medrei 
nunha familia vencellada á dereita, e son 
mapuche de 2? xeración, nado na cidade. 
Os meus catro avós foron a vivir desde 
O campo á cidade nos anos “60, e a miña 
familia criouse na diáspora mapuche. O 
meu avó foi activo no partido de dereita 
pinochetista, e ingresou ás forzas armadas, 
e na familia non se falaba mapudungun, 
xa que estaba mal visto e era perseguido 
e reprimido, como aquí en Galiza moitas 
familias non falan galego porque existían 
represalias anteriormente e hoxe séguese 
asociando a un atraso cultural ou social, ou 
existe unha vergoña xeral a falalo, falando 
en cambio o idioma de España. Por iso, 
eu non falaba mapudungun ata que na 
Universidade atopeime coas miñas raíces 
mapuche e empecei a aprender e aumentar 
a miña conciencia sobre iso, tras estudar 
nun colexio militar onde non se recoñecía. 

Pasaron 2 xeracións e aínda que a represión 
contra o pobo mapuche non se detivo, este 
tempo permitiu un novo empoderamento. 
Xurdiron novos colectivos e espazos tamén 
nas cidades desde onde tentamos investigar 
e recuperar a nosa historia, a nosa lingua e 
outros aspectos da nosa cultura, un exercicio 
para o que é fundamental o mapudungun. 
Un exemplo da loita pola recuperación 
territorial é a que levamos a cabo por 
buscar un concepto para denominar en 
mapudungun o que chamamos a diáspora 
mapuche. Aquí teñen a morriña, pero nós 
non temos unha palabra para chamar a 
ese sentimento de nostalxia cando te ves 
forzada a deixar o teu territorio e a migrar. 
Dise que as migracións son naturais pero un 
pobo non migra por gusto, só migra cando 
se ve forzado a iso, e nós temos a moitos 
irmáns na waria (a cidade), e queremos 
nomear a unha diáspora mapuche que son 
a waria e todos eses espazos que non son o 
noso lugar. 


- Gustaríanos tamén preguntar sobre se 
existe relación con outros pobos orixinarios 
en loita dentro dos territorios chileno ou 
arxentino, ou dentro do propio continente 
denominado “América” (Abya Yala). 


Esta é unha pregunta difícil, pois é 
ampla. O pobo mapuche sempre foi un 
pobo “egocéntrico”, pechado, xa que 
historicamente fomos  saqueados e 
atacados, O que xerou un sentimento de 
desconfianza que identifica como wingka 
e tende a “rexeitar” aquilo que non é 
mapuche. Con todo, déronse contactos 
con outros pobos orixinarios ou indíxenas 
sobre todo por mor da comercialización 
e os intercambios, ademais do ámbito 
institucional e académico. Eu creo que 
é importante a apertura a outros pobos 
precolombinos en Abya Yala, aprender uns 
doutros na resistencia e nas sabedorías. 
Creo que para iso é bo que usemos por 
exemplo a tecnoloxía como Internet que 
nos permite falar instantaneamente con 
persoas doutros pobos, doutros territorios, 
comunicar a nosa situación ou aprender 
e compartir a nosa propia historia, ter voz 
contra O sesgo comunicacional ao que 
sempre estivemos sometidos. Hai que 
entender que tamén é un privilexio poder 
estar aquí, viaxar e compartir noutros 
lugares. Hai irmáns que permanecen 
nas recuperacións territoriais, que están 
nunha loita constante e non teñen ese 
privilexio ou elixen manterse na loita. 


Unha experiencia de agrarismo anarquista na 
Galiza - A Unión Campesina (190'77-1909) 


A Unión Campesina é un elemento illado 
dentro do mundo do agrarismo galego, 
debido á súa natureza como movemento 
de inspiración anarquista. A súa área 
de actuación será máis restrinxida que 
a do agrarismo en xeral, implantándose 
en rexións con forte oposición de clase e 
coa intención de constituírse como unha 
Federación Campesiña do Norte e Noroeste 
de España. Contaba con seccións nos 
concellos de A Coruña, Arteixo, Oza, Oleiros, 
Cambre, Culleredo, Cerceda, Carral e Ordes. 
A UC nace en setembro do ano 1907, e antes 
de rematar ese ano xa contaba con máis de 
2O seccións e 7.000 afiliadas. Estas seccións 
son todas de nova creación, seguindo 
un patrón común e froito dunha acción 
coordinada. As actas de regulamentos e as 
bases constitutivas son idénticas para cada 
unha delas, é dicir, trátase dun movemento 
deseñado e pensado proactivamente. 
Derivado dunha clara intencionalidade 
política revolucionaria. 


Estudando os regulamentos seccionais, 
podemos tirar unha serie de características 
definitorias que rexeron a acción da Unión 
Campesina : 


- Ao contrario do resto do agrarismo galego, 
a Unión Campesina, en coherencia coa 
súa liña política anarquista, abstense 
completamente da vía electoral para acadar 
OS Seus Obxectivos. 


O seu marco de actuación non é o 
municipal, como na maioría das outras 
seccións agrarias, senón o da parroquia, 
moito máis natural. 


- Os requisitos para a membrasía na sección 

agraria eran pouco selectivos. Bastaba 
con adicarse a traballos de “Agricultura, 
Arboricultura, Jardinería, Ganadería, y 
cuanto con esta tenga relación”. 


- A preocupación pola elevación dos xornais 
agrícolas está presente con forza nas bases 
da Unión Campesina. O agrarismo non 
anarquista apenas tratou a problemática 
das xornaleiras. 


- A súa intención decidida de colaborar 
activamente co movemento obreiro e 
súa retórica de clase moi marcada. O 
seu obxectivo final non era outro que a 
emancipación económica e social. 


A utilización de recursos de acción 
directa radicais: o boicot, a folga agraria e 
a sabotaxe. 


- Accións clásicas compartidas co resto do 
agrarismo: Creación de escolas, de centros 
de saúde, indemnizacións para a perda do 
gando, compras colectivas, etc. 


A maior loita protagonizada pola Unión 
Campesina tivo lugar en agosto do 1907 
enfrontándose aos comerciantes da Coruña 
e aos propietarios das gabarras mercantes 
que se adicaban ao comercio de cebolas con 
destino a Cuba. O conflito estalou cando os 
donos das gabarras negáronse a empregar 
en exclusiva para o transporte da cebola as 
caixas fabricadas pola cenetista Sociedade 
de Oficios Varios. En solidariedade, Unión 
Campesina negouse a vender a sua cebola 
e decretou folga agraria para a cidade 
da Coruña, impedindo a entrada de 
abastecemento na mesma. A folga rematou 
coa intervención mediadora do gobernador 

Valentín Gómez, e saldouse en termos 
favorables para a Unión Campesina: suba do 
prezo pagado pola cebola, recurso exclusivo 
a obreiras asociadas para as tarefas de carga, 
mantemento da exclusividade do Sindicato 
de Oficios Varios, e suba nas remuneracións 
salariais. 


A nivel socia, a Unión Campesina 
estaba composta maioritariamente por 
traballadoras que mesturaban a agricultura 
a tempo parcial con empregos asalariados 
na cidade da Coruña. A súa orixe estaba 
motivada pola necesidade de organizar ao 
campesiñado dos concellos circundantes. 
De tal forma que sería posible rachar coa 
pasividade política que tradicionalmente 
as agricultoras demostraran perante as 
mobilizacións revolucionarias. Tal e como 
acontecera no ano 1901, onde as sociedades 
obreiras coruñesas non conseguiran o apoio 
do campesiñado, o que levou ao fracaso da 
folga xeral dese ano. 


En verán de 1908 a Unión Campesina 
acada a súa dimensión máxima, contando 
con máis de 25.000 afiliadas repartidas 
en 33 seccións. As cotas para as afiliadas 
consistían en 25 céntimos para as 
xornaleiras e 50 céntimos para as labregas. O 
seu funcionamento interno era de carácter 
democrático, cunha Asemblea Xeral e sete 
comisións permanentes que dependerían 
da mesma: 


- SOCOrros Mutuos 

- Instrución 

- Relacións Sociais co Exterior 

- Sección administrativa de comprobacións 
- Seccion de Estudos e información Social 

- Asistencia e Indemnización por perda de 
gando ou froitos 

- Sección de asuntos gandeiros e agrícolas 
modernos 


No referente á loita antiforal, a Unión 
Campesina non fai dela un elemento 
central da súa actividade política. Mantense 
nun segundo nivel non participando cun 
rol protagonista na mesma, sumándose 
ás posturas abolicionistas do Directorio de 
Teis, pero deixando que fose o agrarismo 
vigués quen levara a primeira liña da 
loita. O antiforismo da Unión Campesina 
vencéllase especialmente na loita contra 
o máis grande cacique da provincia da 
Coruña; O Marqués de Figueroa, Ministro de 
Xustiza. 


No ano 1909 a Unión Campesina desaparece 

como tal. Varios dos seus principais 
dirixentes como Manuel Martínez Pérez, O 
seu fundador e principal impulsor, ou José 
Moreno Bello o seu gran propagandista ven 
a obriga de marchar a Cuba, condenados 
a desterro, e Unión Campesina perde 
moita forza sen a súa presenza. Pero as 
causas do fracaso da Unión Campesina van 
moito máis alá e poderíamos dividilas en 
dous grandes grupos: Factores externos e 
disensións internas. 


No referente aos factores externos O máis 
perentorio foi sen dúbida a represión 
contra o movemento por parte do 
goberno civil. Concretamente deseñada 
polo Ministro de Gobernación La Cierva 
e executada polo gobernador Crespo de 
Lara. A unha campaña de prensa previa de 
desacreditación tildando as agraristas de 
violentas extorsionadoras seguiulle unha 
segunda campaña de acoso permanente por 
parte das autoridades. A Unión Campesina 
non tivo a forza suficiente para resistir os 
embates. 


Por outra banda a Unión Campesina 
chocou con Solidaridad Gallega. Solidaridad 
Gallega viu sempre con recelo a iniciativa 
de Unión Campesina por unha serie de 
motivos: por un lado os sectores burgueses 
nacionalistas de “Solidaridad temían 
que o movemento agrario derivase nun 
auténtico movemento obreiro de masas 
liderado polas anarquistas coruñesas. Por 
outra banda, Solidaridad Gallega aspiraba 
a hexemonizar todo o agrarismo galego e 
polo tanto consideraba a Unión Campesina 
(ao igual que no Directorio de Teis) un 
rival a bater. O seu obxectivo foi, desde 
un primeiro momento o de desactivar e 
absorber a Unión Campesina, e para logralo 
comezou a infiltrar parte da súa xente na 
mesma. 


Tamén Unión Campesina tivo 
enfrontamentos co propio anarquismo de 
base obreira coruñés. A pesares da decisiva 
intervención da Unión Campesina na folga 
de 1907, a súa estratexia de folga agraria 
espertou malestar entre gran parte do 
proletariado coruñés. Alén diso o propio 
conflito de intereses entre abastecedoras 
e consumidoras, entre labregas e obreiras 
a raíz do prezo dos produtos agrícolas 
levantou reproches por parte do anarquismo 
obreiro coruñés. Se cadra é posible que 
tivesen tamén un certo sentimento de 
superioridade urbano fronte ao rural, que 
debía estar agochado nun segundo plano. 

Pero a acta de defunción da Unión 
Campesina certificouse no ano 1909, froito 
da división interna dentro do movemento 
e que quedou plasmada na I Asemblea 
Agraria de Monforte. Aí o movemento 
divídese en tres faccións: 


: A moderada, próxima ás teses de 
Solidaridad Gallega; que pretende un 
movemento agrario de base ampla e non 
descarta a posibilidade de presentarse ás 
eleccións municipais. 


- A antiforista e máis achegada ás teses 
do Directorio de Teis e que vían na loita 
abolicionista e anticaciquil o principal eixo 
da loita agrarista. 


- A decididamente anarquista. Embarcada 
na construción dunha Federación 
Agraria Galicia-Asturias, e plenamente 
comprometida co ideario libertario. 


Unión Campesina non é capaz de solventar 
estas tensións internas ao tempo de 
facerlle fronte á presión externa e acaba por 
disolverse a mediados de 1909. Aínda que 
a experiencia foi efémera, é posible tirar 
varias conclusións da mesma. Por un lado 
a suposta inviabilidade do anarquismo 
no rural galego é desmentida polo éxito 
inicial de Unión Campesina. A cuestión da 
propiedade da terra non supón ningún tipo 
de freo para a expansión do anarquismo 
polo rural galego. O mito do carácter 
inherentemente liberal e propietarista das 
labregas galegas é pois, desmontado. 


Pola contra, o abstencionismo electoral 


Máítin agrarista en San Paio de Ventosela (Ribadavia) 


Ho - 

si supuxo un problema para Unión 
Campesina. Moitas labregas, e mesmo varia 
afiliadas tiñan reticencias a non participar 
nas eleccións municipais. Renunciar ao 
poder municipal era renunciar, segundo 
elas, á capacidade de influír no ámbito 
onde se decidían as cuestións básicas para 
o día a día, como o reparto dos impostos 
locais, a realización de obras públicas ou o 
trazado das estradas. 


Doutro lado, Unión Campesina non se 
amosa como un movemento dogmático e 
ríxido cheo de apriorismos, como moitas 
veces vén acusándose ao anarquismo 
galego da época. A pesares de levar unha 
liña plenamente coherente co ideario 
anarquista e idéntica á das sociedades 
obreiras coruñesas; a Unión Campesina 
non tivo problemas en axeitar a súa política 
de admisión á realidade do campo galego. 
Mesmo permitiron na sociedade a persoas 
que cultivasen a terra coa axuda de man de 
obra asalariada. 


Aínda que súa especificidade ácrata poida 
levar a pensar o contrario, a praxe de Unión 
Campesina foi moi semellante, por non dicir 
idéntica á doutras organizacións agrarias. 
Tanto na dimensión cooperativista do 
movemento: mutualismo, comercialización 
colectiva dos excedentes, asistencias socias, 
construción de escolas, formación interna; 
Como no repertorio de loita utilizado en 
cada momento: folga agraria, boicot, e máis 
adiante violencia física contra caciques e 
Garda Civil. 


Texto de B. adaptado por Pablifño 

O reverso resentido 


extracto de FEI feminismo devastador 


O texto que presentamos a continuación foi publicado no número 
57 da revista El Viejo Topo de xuño de 1981, e trátase dun fragmento 
(titulado por nós) dun texto máis amplo que referenciamos ao final. 
O motivo de rescatalo non é outro que aportar unha visión polémica 
ao debate xurdido nos últimos tempos dentro dos movimentos sociais 
galegos sobre determinadas dinámicas punitivistas sectarias. 


Como primeira medida as mulleres 
tiñamos que reunirnos sen Os homes, a 
solas. A argumentación que xustificaba esta 
clausura foi en principio instintiva e moi 
discutible (“A presencia dos homes impide 
que as mulleres se atrevan a falar”, “Vós 
xa falastes bastante, agora tócanos a nós”, 
pero a decisión foi sen dúbida acertada. 
O espazo creado non era meramente un 
ámbito verbal (onde “falar”, era básico para 
a formación dunha conciencia colectiva 
feminina e a experiencia política probara 
que era imposible lograla doutro xeito; ese 
procurarnos como mulleres unhas a outras 
foi un xesto fundador incuestionable. Como 
organización ou movimento o feminismo 
non tería existido doutro xeito. 


Pero a exclusión dos homes tomou 
características de condena a perpetuidade. 
Pouco a pouco cegouse a dialéctica que 
esixía O contacto con eles. A prolongación 
da clausura creou unha asfixia cada vez 
maior e velou a existencia mesma dunha 
realidade moi distinta dese ambiente 
feminino. As mulleres tiñamos que saber 
que excluír a un sexo deforma as cousas. 
Que estábamos cultivando nocións sen 
correlato obxectivo (o “mundo dos homes”, 
o “mundo das mulleres”. aínda se fala 
así). Estábamos tratando de olvidar que 
tiñamos que enfrontar, diariamente, O 
noso condicionamiento ao falar, vivir, 
traballar, facer o amor, educar fillos 
cos homes, e incluso amalos. Creamos 
un espazo artificial do que, ante todo, 
gostabamos, como os homes gostan dos 
ambientes exclusivamente masculinos que 
nós detestabamos e cuxos valores tan ben 
criticamos. 


Ao perpetuar a exclusión durante anos e 
extendela a ámbitos alleos á organización 
do movimento como tal, ao desdeñar a 
confrontación colectiva e desfrutar das 
escasas instancias en que as mulleres tiñan 
o poder de excluír, ese peche en banda 
remitiu á pura irrealidade. Vivir espazos 

artificiais pode ser incluso recomendable 
e inspirador (como calquera delirio ou 
autoengano ten o seu lado fértil, pero 
seguramente non é un bo punto de partida 
para actuar sobre unha realidade que non 
prescinde do outro sexo. Ese “mundo dos 
homes””, metafórico, era simplemente o 
mundo exterior e mixto, o mundo #out 
court. compartimentado e dificultosamente 
heterosexual cuxos apartados queríamos 
rachar. Moitos grupos femininos (e non 
soamente os das “radicais” ou os das 
homosexuais) déronse a satisfacción 
pueril de prohibir aos homes a entrada 
nos seus bares, librerías, funcións de 
cinema etc. A veces, incluso, a cuestión 
conduciu ao enfrontamento violento. 
Nunca se dixo que iso facíase simplemente 
porque se consideraba saudable que 
un sexo descansara do outro, sempre se 
argumentaron medos ou resentimentos 
máis ou menos disimulados, e ao final só 
un incuestionado costume. 


Todo isto remite ao problema xeral do 
feminismo, que en parte define tendencias 
no seu interior; Ata onde queremos cambiar 
a vida, eliminar as estruturas de opresión, 
e silenciamiento, as compartimentacións e 
ataondesó queremos calmaroresentimento 
e participar do poder? A inversión vingativa 
conformaba un xesto ideolóxicamente 
inviable e ao tempo conmovedoramente 
banal. 


(..)Acacusarmecánicamenteaoshomespola 
súa ausencia na esfera dos afectos (ausencia 
que lles é imposta e que é modificable), 
ao atribuírlles a violencia, O desexo de 
poder, a dureza e o egoísmo que mutatis 
mutandis compartimos, renunciábamos 
de feito a toda esperanza de cambiar a 
vida. Renovamos a súa exclusión e a nosa 
miseria ao expulsalos novamente, esta vez 
“feministamente”, vindicativamente, como 
quen sabe o que fai, da maternidade, do 
amor, da utopía. Para chegar a este tipo 
de postura claudicatoria, atravesamos 

un complexo proceso de enfrontamentos 
mal formulados, retroalimentacións da 
impotencia, delirios sectarios. A transitoria 
liberación e a aparente lucidez que 
desfrutábamos no interior dos grupos tiña 
que confrontarse enseguida coa necesidade 
cotiá de vivir cos homes e de mudar os 
termos desa vida, transformación que era O 
sentido último do esforzo feminista. 


Novamente acuestión é dialéctica: a relación 
cos homes está mediada pola sociedade 
dun modo complexo que entendimos ben, 
pero a posibilidade da transformación non 
só está en incidir sobre esa mediación (no 
está só en esixir o social e políticamente 
esixible), tamén depende da confrontación 
directa con eles, da utilización das moitas 
instancias nas que o cambio inmediato é 
posible. Dúas cousas serían necesarias para 
iso: absterse de institucionalizar o desprezo 
eo silenciamento discriminatorio e, sobre 
todo, manter a (auto)crítica da feminidade 
en lugar de amosarse cada vez máis 
dispostas a pactar con ela sempre que 
propoña facilidades e non desvantaxes. 
Versión feminista da masculinidade: 
pobreza dos criterios adicados á condena, 
triste curso da inercia no que a distribución 
inveterada dos trazos de carácter florecía 
novamente nun obvio sexismo invertido. 


Así, ao contrario que coa feminidade, 
ningunha parcela do masculino era 
recuperable, pero non porque todo 


fose funcional e complementario do 
feminino (na universalidade da opresión), 
senón superficialmente resentido, 
concretamente acusado en cada individuo 
varón. Considéranse masculinos (máis 
aínda, machistas e intencionadamente 
discriminatorios) se proceden dun home, 
tanto un piropo como unha esixencia 
metodolóxica, unha reacción colérica 
ou un cortexo activo (e non desexado), a 
aspiración de ser escoitado e de recibir 
atención (se estou ocupada noutra cousa), 
o gusto polo corpo dunha (outra) muller, 
un relato escrito desde a primeira persoa 
masculina (se non me eloxia ao meu gusto), 
unha conduta impetuosa na cama Ou unha 
conduta autocontemplativa e tranquila na 
cama (segundo as miñas preferencias desta 
noite), a renuncia a autoanalizarse (e a dar 
pé á miña oratoria), un ataque de celos, un 
desastre culinario, unha “traición” amorosa, 
o malhumor cun neno que chora. Este 
discurso enlouquecido e enlouquecedor 
gozou e aínda goza da credibilidade 
culpable ou acusatoria de miles de 

mulleres e homes. Baixo a manifesta 
validez desta formulación crítico-feminista 
acubilláronse innumerables oportunismos, 
inxurias, prexuízos, absurdos; aínda hai 
que marabillarse co poder de convicción 
que tivo esta formulación para conseguir 
que tantos homes aceptaran os insultos e O 
silencio que lles reservaba. 


Sen desexo de cultivar o melodrama, é 
imprescindible lembrar que os homes 
que sufriron esta discriminación non 
foron os autocomplacidos modelos da 
masculinidade criticada, senón os que 
optaron por vivir de perto o proceso 
feminista, Os que colaboraron, escoitaron, 
escribiron, cambiaron, cociñaron, coidaron 
das crianzas. O feminismo foi tamén 
devastador para moitos deles, dado que 
foi tamén a súa experiencia. Non é posible 
reclamarlles agora unha responsabilidade 
que case sempre, dun modo ou outro, 
obstaculizouselles. Está claro que para 
colectivizar a súa problemática terían que 
ter actuado xunto ás feministas e non 
imitándonos pola súa conta. Se o feminismo 
foi beneficioso para moitos homes, as 
feministas non poden atribuírse mérito por 
iso. Non vale tampouco aquel frecuentado 
“Nós non temos que liberalos a eles” porque 
non se tratou dun delito de omisión (en 
sí mesma destinada ao fracaso), senón 
da construción activa dun novo discurso 
sexista e discriminatorio. 


Paloma Villegas 


Para ler O texto completo: 
debatefeminista.cieg.unam.Imx/ 
wp-content/uploads/2016/03/ 
articulos/004 20.pdf 


RON O Día da Tra” 
volta compostelá de 13520 


Ó 


- 


Ola Xente!! Retomamos a nosa triloxía sobre as revoltas medievais 
na cidade de Compostela co seu derradeiro capitulo. Nel imos a falar 
da gran revolta de 1318-1320, na que a veciñanza de Compostela 
enfrontouse ao arcebispo Berenguel de Landoria. E máis coñecida 
polo nome que recibiu un dos seus sucesos máis dramáticos: o Día 


da Ira. 


Para coñecer os feitos da revolta temos 
como base historiográfica a chamada 
“Feitos de Berenguel de Landoria” que, ao 
igual que acontecera con Xelmírez e a súa 
“Historia Compostelana”, non son outra 
cousa que unha crónica propagandística 
adicada a enxalzar a figura do arcebispo 
trala súa morte, e reivindicar politicamente 
a súa figura. Polo tanto o que nos chega 
é a visión dos cregos, dos poderosos, 
centrada nos seus actos, aparecendo a 
veciñanza rebelde tan só coma a inevitable 
antagonista da historia, de quen só importa 
destacar a súa “vileza”. É por iso que é moi 
complicado saber que fixo a veciñanza 
rebelde máis alá dos actos “bélicos”: como 
se organizaban politicamente, a clase de 
economía instaurada, as novas xerarquías 
ou a propia vida cotiá da mesma. E 
mesmo posible que insurreccións enteiras 
quedaran 'engurradas na escuridade 
histórica porque o bispo do momento non 
tiña un ansia megalómana coma Xelmírez 
ou Berenguel (por exemplo, sabemos que 
seguramente en 1261 houbo unha revolta 
moi potente contra o bispo Juan Arias, quen 
non por nada tiña construído a Rocha Forte 
xusto 6 anos antes). 


Ao igual que nos tempos de Xelmírez 
no século XIV, os arcebispos de Santiago 
adicábanse a aterrorizar á cidade de 
Compostela e ás comarcas do redor, señores 
como eran de todas elas. Os actos realizados 
polo sicariato católico do arcebispo e a súa 
milicia armada, consistían entre outros 
no roubo e contfiscación de colleitas, o 
roubo ou asasinato do gando, no roubo de 

distintos tipos de mercadorías que entraban 
na cidade, do peixe que chegaba á cidade 
(por isto parece ser que tiñan especial 
predilección); constantes extorsións á 
veciñanza, secuestros para pedir rescates; 
violacións, torturas e asasinatos da 
poboación da cidade e da contorna. 


E desde o ano 1255, O arcebispo realizaba 
todas estas fazañas desde unha nova 
ferramenta de poder, unha moi poderosa 
arma de guerra: a fortaleza da Rocha Forte. 


A Rocha Forte, situada baixo un poste de 
teléfonos e unha vía do tren moi pertiño 
do Milladoiro, foi construída no século XIII 
xunto á Rocha Branca (Padrón) e estaba 
considerada como a maior e máis poderosa 
fortaleza de toda Galiza. A súa función 
principal era a de exercer o control sobre 
O territorio e ameazar aos seus habitantes. 
E non o digo eu, que mailo din os propios 
curas e senón aquí temos as declaracións 
do señor Pedro Gómez, cóengo catedralicio 
despois de que os irmandiños “visitaran” a 
Rocha Forte: “Moi importante e necesaria 
para soguzgar a dicha cidade de Santiago. 
Como para asegurar os camiños de Portogal, 
Pontevedra, Padrón, Muros, Noia, Finisterra 
e outras muchas partes e para soguzgar 
aos vasallos e feudatarios do alrededor” 
“Aquella fortaleza hazía estar quedo a los 
de la ciudad e de la tierra e fuera la mayor 
perda que se hizo a la Iglesia” (extracto do 
Preito Tabera-Fonseca). 


Peroanosahistorianoné definaisdoséculoXV, 
senón de principios do S. XIV, 1317. E está 

protagonizada por tres grupos de actores 
fundamentais. 


O primeiro grupo protagonista na nosa 
historia non é outro que a veciñanza de 
Compostela; organizada politicamente 
ao redor do seu Concello. Sabemos que 
as persoas que formaban o Concello 
representaban aos diferentes gremios 
artesanais da cidade; pero descoñecemos 
como se escollía a estas persoas, como 
funcionaba internamente o Concello ou 
ata que punto era realmente popular. O 
que si sabemos é cal era O seu programa 
político: liberar a cidade de Compostela e a 
súa comarca do dominio señorial da Igrexa 
de Santiago e constituírse coma cidade 
libre e autónoma. E estaban a agardar a 
oportunidade para facelo. 


O segundo gran protagonista non podía 
ser outro que Berenguel de Landoria. Este 
paisano era un monxe dominico occitano, 
que, casualidades da vida, ademais de 
ser extremadamente ambicioso era un 
dos mellores amigos do novo papa Xan 
XXII. Tradicionalmente o arcebispado 
compostelán recaía nalgunha das familias 
da nobreza galega e era nomeado polo rei 
de Castela, que así aseguraba a lealdade e 
sometemento do Reino de Galiza. Con todo, 
coa morte de Rodrigo de Padrón (anterior 
bispo) no ano 1316, o papa nomea ao 
Berenguel para Santiago en 1317, metendo 
así a un coleguita seu nunha das sedes 
máis ricas e poderosas de toda Europa. 
Isto foi posible debido ao acordo ao que 
chegou con Doña María raíña de Castela 
para financiarlle as súas guerras contra 
O reino nazarí de Granada. Así as cousas, 
Berenguel, estranxeiro, descoñecedor de 
Galiza e sen apoios, parte cara a nosa terra 
en maio de 1318 co obxectivo de explotar a 
diocese compostelá e espremer ao máximo 
OS Seus tributos e beneficios. 


O terceiro grupo protagonista foi a chamada 
familia dos Churruchaos. Esta non era outro 
que un clan familiar asentado nas terras do 
Deza, das cales foran señores nos tempos 
pasados. Pero o señorío desas terras fóralles 
arrebatado pola mitra compostelá, que 
conquistou e expandiu os seus dominios. 
Reducidos así pois á condición de infantóns 
ou cabaleiros (é dicir, nobres sen terras) a 
familia dos Churruchaos puxera as súas 
esperanzas en que, ca morte do antigo 
arcebispo, fose Don Felipe Suárez de Deza, 
cabeza da familia, a persoa escollida 
para o trono compostelán na elección de 

1317. Como isto non aconteceu, a carraxe 
motivou a que se aliaran coa veciñanza 
compostelá nun obxectivo común mutuo, 
derrocar O poder da Igrexa e recuperar a 
súa independencia. A principal figura que 
Os lideraría sería Afonso Suárez de Deza. 


Enténdese entón a oportunidade que o 
nomeamento de Berenguel supuña para 
a veciñanza compostelá. Por un lado, un 
bispo estranxeiro e sen apoios, que ademais 
aínda tiña que chegar a Compostela desde 
Toulouse. Por outra banda, contaban 
ademais co músculo militar que a alianza 
cos Churruchaos aportara. A cidade de 
Compostela álzase e proclama a súa 
irrenunciable autonomía e o final do 
señorío de Santiago ese mesmo mes de 
maio de 1318. Pero a cousa complícase 
cando no mes de agosto aparece Berenguel 
en Melide, traendo consigo todo un exército 
de máis de 3.000 soldados e dirixíndose 
a Compostela (o feito de que Berenguel 
recrutase este exército antes de saber nada 
da rebelión xa nos indica a clase de persoa 
que era). Cando Berenguel chega atópase as 
portas da cidade pechadas e non lle queda 
outra que refuxiarse cos seus soldados no 
castelo da Rocha. 


Así establécese unha situación de calma 
tensa. Berenguel, o seu exército e O 
seu séquito acantonados na Rocha e 
reclamando o seu señorío. Compostela 
declarándose orgullosamente autónoma e 
impedíndolle a entrada ao crego na cidade. 
Durante os meses de novembro e decembro, 
Don Felipe Suárez de Deza, cabeza da 
familia dos Churruchaos intenta chegar a 
algún tipo de acordo co bispo (deixaríanlle, 
se quería, dicir misa), pero estes intentos 
fracasan rotundamente. 


E tanto que fracasan, que a calma chicha 
remata definitivamente o día 2 de febreiro 
de 1319, cando a veciñanza de Compostela 
decátase de que o Landoira está reunido en 
Pontevedra co rei Don Dionis de Portugal 
negociando a compra dun exército co que 
invadir a cidade, polo que deciden pasar á 
acción e asaltar o castelo; e aquí é mellor 
deixar falar á crónica: “Pero os cidadáns 
de Compostela, os seus irreverentes e 
infieis fillos, nos seus desexos de dar 
coces ao Seu señor e demostrarlle con 
feitos a súa malicia longo tempo xestada, 
O mesmo día da Purificación, inflinxíronlle 
graves afrontas e danos. En efecto, 
achegáronse iracundos a Rocha Forte e 
así que esnaquizaron completamente as 

edificacións, prendéronlles lume en varios 
puntos e queimaron por completo as 
habitacións do Arcebispo.” 


O éxito é rotundo. Os muros da Rocha Forte 
son derrubados. O exército de Berenguel 
aniquilado. Pero claro, faltaba o propio 
Landoria. E éste apareceu o mes de xullo, 
á fronte dun novo exercito, cortesía do rei 
de Portugal. A súa intención non é outra 
que a de sitiar a cidade e facela caer pola 
fame: “Desde Padrón foi a Rocha Forte, 
Ssitiando a cidade de Santiago, causándolle 
aos cidadáns danos irreparables”, pero 
“nada ou case nada conseguía, a pesares 
de que todo canto os veciños de Santiago 
posuían nas aforas da cidade destruírano 
seus soldados por completo”. Como a 
táctica fracasaba, Berenguel decidiu tomar 
Compostela pola forza das armas; pero... 
“CO Obxectivo de que os rebeldes -aqueles 
fillos de Belial- non puideran gardar as 
mieses, achegouse máis a esta (Compostela) 
para destruír as colleitas e demoler a súa 
soberbia . Levantaron os soldados as súas 
tendas no monte chamado Almáciga, pero 
non lle permitiron permanecer nel, pois 
de noite disparáronlle pedras e proxectís.” 
Tras esta derrota na Almáciga o exército de 
Landoria enfróntase á veciñanza de novo 
en Dúas Casas onde é totalmente derrotado 
(aquí a crónica cálase a boquiña) e ten 
que renunciar ao seu ataque: “volveuse ao 
castelo da Rocha despois de devastar as 
mieses e arrasar Os arrabais da cidade e 
causar innumerables danos aos veciños”. 


O triunfo da rebelión parecía garantido e 
aínda máis cando o Afonso Suárez de Deza 
argalla unha emboscada e atrapa ao propio 
Berenguel o día 27 de setembro de 1319: “ao 
achegarse ao lugar chamado Santa Clara; 
Afonso Suárez e gran multitude de vasalos 
en armas saíron ao seu encontro non para 
restituírlle a Igrexa, senón ao contrario, 
para loitar contra el e matalo. Na loita 
moitos caeron feridos e moitos morreron”. 
Co arcebispo preso, a cidade de Compostela 
consigue que este firme, na vila de Noia 
e a cambio da súa liberdade, unha serie 
de actas (por desgraza desaparecidas na 
actualidade) nas que renuncia por completo 
ao seu señorío e Compostela reafírmase, 
agora xa legalmente, coma cidade libre 
e autónoma non dependente de ningún 
outro poder máis que de si mesma. 


Con todo, e tale coma acontecera en tempos 
de Xelmírez 20O anos antes, esta liberdade 
ía ser transitoria. O Berenguel, derrotado por 

completo en Galiza, marcha a Valladolid, a 
corte da raíña de Castela, Doña María. E alí, 
adícase durante todo o inverno de 1320 a 
conseguir aliados para a súa causa. Entre 
eles atopa nada máis e nada menos que 
aos bispos de Lugo e Ourense, cidades, 
onde tamén nestas datas triunfaran as 
insurreccións antiseñoriais e largaran aos 
seus bispos ao exilio. (Historias estas, que 
poderemos contar en próximos números 
do Abordaxe!). Pero O seu máis grande 
apoio non foi outro que o da mesmísima 
raíña Doña María, con ela elabora unha 
estrataxema para recuperar Compostela. 


A raíña Doña María convocou na primavera 
de 132O a representantes da cidade de 
Compostela á súa corte co obxectivo de 
formalizara nova situación, libre de señorío, 
na que esta se atopaba. Ao chegar os catro 
enviados a Valladolid, a raíña aprésaos 
e son entregados en mans de Berenguel 
de Landoria, mentres se celebraba o gran 
banquete de San Xoán. Berenguel, cun novo 
exército, marcha de novo cara Compostela, 
chegando a Padrón no mes de agosto de 
1320, e instalándose nas ruínas da Rocha 
Forte en setembro de ese mesmo ano. 


Exhibindo aos catro veciños presos no seu 
poder obriga ao Concello de Compostela 
a acudir a negociar con el o día 16 de 
setembro de 1320. O día da Ira: [tras pechar 
as portas e encerrar a todo o Concello 
dentro] Así pois, logo de que aqueles homes 
armáranse (os soldados de Berengueb, 
dirixidos pola virtude do Apóstolo, a xustiza 
e a vinganza divina caeron sobre o satélite 
de Sátanas, o traidor Afonso e Os Seus 
cómplices Martín Martínez, o Gran Traidor; 
Xoán Varela, Xoán García, gran aliado do 
diaño; Gonzalo Yáñez, pozo de traizóns 
e axitador dos cidadáns rebeldes” e polo 
estilo un bo número de nomes, logrando 
así “a base de espadas, coitelos e esforzo 
varonil o que o pai e señor arcebispo non 
podía obter dos cidadáns traidores con 
palabras e trato suave”, “o mesmo día da 
morte daqueles personaxes, no mesmo 
momento no que eran aniquilados viuse 
nada máis e nada menos que ao beatísimo 
Apóstolo, suspendido no aire sobre o máis 
alto da Rocha Forte; correndo coa espada 
desenvaiñada, golpeando esforzadamente 
con ela, limpando ca súa man a folla 
ensanguentada e na outra unha lanza 
ameazante contra a cidade de Compostela”. 


moi 
do 


durísimo e deixa 
Coa totalidade 


O golpe é 
tocada a cidade. 

Concello masacrado, Compostela perde as ganas de loitar. Xan Bello e Sancho Pérez, 
representando aos gremios da cidade firman a rendición da mesma no alto da Santa 
Susana O día 26 de setembro de 1320. Os termos da rendición son terribles, e non menos 
a represión que lle seguiu. A veciñanza de Compostela foi obrigada a reconstruír, pedra 
a pedra, coma unha escrava, a fortaleza da Rocha Forte e máis a erixir unha nova torre 
fortificada, esta vez no mesmo corazón da cidade: a Berenguela. Ademais, Berenguel fíxose 
co control de toda a terra que arrasara no seu momento, acadou reparacións económicas, 
subiu as rendas da Igrexa e fíxose con novas prebendas e tratos de distinción e honor para 
ele a Igrexa (nomeado pola mesma como un dos seus máis grandes heroes) 


Cumprida a súa vinganza contra Compostela, Berenguel voltou o seu ollar contra as terras 
do Deza, buscando acabar tamén coa revolta dos Churruchaos, e concretamente as aldeas 
de Ponteledesma, Galegos, Chapa e Férveda que proclamaran a sua independencia do 
señorío compostelán. Armado cunha nova máquina de guerra que se fixera construír 
(unha catapulta?), inicia a súa campaña polo Deza, atacando o mosteiro de Carboeiro o 
día 15 de outubro e arrasando despois unha a unha tódalas aldeas sen posibilidade de 
resistencia ata facerse co control absoluto do territorio o día 28 de outubro de 1320, tras 
O que retornou a Compostela para entronizarse e nomearse arcebispo o 11 de novembro. 


E con isto damos fin á nosa serie. Toda unha sucesión de revoltas e insurreccións, 
normalmente esquecidas ou eclipsadas polas Guerras Irmandiñas, pero que a pesar de 
acabaren en derrotas fálannos dunha Compostela rebelde e insurrecta, que levou unha 
guerra sistemática e permanente contra a Igrexa e o seu poder durante máis de tres séculos 
CO Obxectivo de acadar a súa liberdade. Guerra que se deu tamén no resto das cidades, 
vilas e aldeas galegas, e que contaremos aquí se temos oportunidade, e que nos falan dun 
tempo moi distinto ao que hoxe en día se nos presenta. Lonxe do sometemento a dios e á 
igrexa e do poder absoluto dos bispos... Galiza foi na Idade Media unha cousa ben distinta. 


Pabliño 


Aclaración documental Aquelas citas de 
crónicas escritas en galego ou castelán 
transcríbense tal e como veñen no orixinal, 
co obxectivo de manter a máxima fidelidade 
respecto do texto orixinal. Con todo, aquelas 
citas nas que aparecen textos en latín foron 
traducidas polo equipo editorial ao galego. 

4 Julio Camba e a Illa de Arousa 


No número anterior da nosa revista, publicamos un artigo titulado “A esencia anárquica da Illa 
de Arousa”, no que reflexionabamos sobre algúns trazos das xentes desta vila que identificamos 
coas prácticas ou formas de organización social espontáneas que defendemos como anarquistas, 
e no cal se citaba un fragmento deste escrito de Julio Camba que presentamos a continuación, 
tirado e traducido do seu libro “Playas, ciudades y montañas” publicado en 1916. O interese do 
texto radica na visión do autor sobre o forte carácter anárquico das habitantes insulares. 


O escritor vilanovés chegou á Illa tras ser expulsado da Arxentina en 1902, onde pasou a súa 
mocidade ácrata, pola súa participación nun potente contexto de folgas e axitación obreira. 


Á marxe das controversias que provoca a súa figura a causa da súa deriva política, non deixamos 
de considerar interesante a obra dun autor que foi pioneiro en levar o xornalismo alén dunha 
función informativa para facer del tamén un xénero literario. 


Cando cheguei de América, expulsado, 
ocorréuseme un día ir a visitar a Illa de 
Arousa. Hai xa cinco Ou seis anos, e todavía 
lembro, cun leve sorriso ciranesco, a 
impresión de terror que producín na illa. 
Atrás de min escoitaba con frecuencia O 
tímido murmurio das mulleres e dos nenos. 


-O anarquista! O anarquista! 


O anarquista era eu. Os xornais publicaron 
a miña historia na sección telegráfica, 
con data de Cádiz -o primeiro punto da 
Península onde fixo escala O vapor que 
me conducía- e de Barcelona, o punto no 
que desembarquei. Unha historia da que 
o protagonista íbase enterando a medida 
que lía! Confeso que aqueles episodios, 
fantásticamente relatados para producir 
a emoción de toda España, enchíanme de 
orgullo. Un orgullo que sería tan grande 
como o do César ou o de Napoleón, se as 
erratas non o houbesen fastidiado. Triste 
sorte a do meu apelido, en mans duns 

caixistas que non o coñecían! El Imparcial 
chamábame Julio Canela, o El Heraldo, 
Cánoba. Nada tan ignominioso, con todo, 
como o apelido que me adxudicou El País, 
de cuxo carácter radical non podía agardar 
ningún revolucionario unha errata tan 
ofensiva: Julio Caníbal! 


Precedido da fama creada polos xornais, 
e satisfeito dela coma se fose exacta e 
estivese ben composta, cheguei un día 
á lla de Arousa. O terror que a miña 
presencia producíu naquelas xentes era 
perfectamente inxusto. Era inxusto, porque 
aquelas xentes vivían entón, e aínda siguen 
vivindo, nunha deliciosa e paradisíaca 
anarquía. 


O que os anarquistas de todo o mundo non 
lograron xamais: vivir anárquicamente 
-sen autoridade de ningún xénero-, o 
conseguiron os habitantes da Illa de Arousa. 
A Illa de Arousa é unha verdadeira colonia 
anarquista. Alí non hai policías nin xuíces. 

Se se comete un roubo ou un crime -que non se comete case nunca-, O delincuente queda 
impune ata que de Vilanova, Vilagarcía ou Cambados vai á illa algunha autoridade. No 
inverno soe haber na ría fortes temporais que duran seis Ou sete días, e mentras non se 
restablece o bo tempo a autoridade quédase en terra, porque é imposible facer a travesía 
á illa. Imaxine o letor as vantaxes que tería un criminal na illa de Arousa, provisto dun 
barómetro que lle anunciase os cambios atmosféricos! 


Teño o deber de dicir, despois de todo isto, que a Illa de Arousa é un dos países máis 
pacíficos do mundo. Os seus habitantes viven da pesca e das industrias que dela se derivan. 


A industria de salazón e conservas está moi desenvolvida na Illa de Arousa, e sostén a 
un gran número de obreiros. Un día chegou á illa un obreiro portugués, contratado para 
traballar nunha fábrica. Era socialista, e ben pronto comezou a propagar a súa doctrina 
entre os compañeiros. Ao cabo dalgúns días constituíronse na illa dous grandes partidos: 
O dos obreiros e o dos burgueses. A nomenclatura destas dúas agrupacións daba orixe a 
graciosas antinomias. Se lle preguntaba a un traballador que iba á súa tarefa, descalzo e 
coas roupas desgarradas: 


-Ti eres obreiro? 
E o traballador, con tono de enérxica convicción, respondía: 
-Non. EU son burgués... 


Os obreiros reuníanse nunha taberna, e os burgueses noutra. A dos burgueses era a peor. 
Así as cousas, un día os obreiros fixeron unha folga. Na historia do movimento societario 
non hai antecedentes dunha folga como aquela. Os folguistas impuxéronse aos esquirois, 
e a fábrica onde xurdiu o movimento quedou totalmente paralizada. Chegaron os vapores 
ao peirao, abarrotados de sardiña, e non houbo quen os descargase. Esta situación durou 
varios días. Por fin puideron avisar a Vilanova, desde onde se chamou á Guardia Civil 
para que fose á illa. A Guardia Civil chegou a Vilanova, pero non puido embarcar. Ninguén 
quería levala! 


A Illa de Arousa está case no centro desta ría, que leva O seu mesmo nome. É un pobo 
pintoresco que se alimenta de verduras e peixe cocido, como os enfermos do plexo solar. 
Os seus habitantes, exentos de toda tutela autoritaria, viven completamente felices á 
mercé dos deuses e dos ventos. 


' 

O “Corto Maltés” galego 


“Ano 37, Guerra Civil! Alexandre de Fisterra 
inventa o futbolín!” Foron estes retrousos 
dos Diplomaticos de Monte Alto resoando 
na miña cabeza ao longo da miña infancia 
OS que me fixeron coñecer, como a moita 
outra xente da miña xeración, a figura de 
Alexandre de Fisterra. 
O Alexandre foi un individuo con 
personalidade propia. Anarquista, 
enxeñeiro, artesán, inventor, poeta, editor... 
un auténtico “Corto Maltés” galego, cunha 
vida, como tantas outras do sS.XX; marcada 
pola Guerra Civil, pero aínda así dunhas 
vivencias extraordinarias. 


Naceu en Fisterra no ano 1919. Con 15 anos 
emigra a Madrid onde entra a traballar como 
albanel primeiro e logo nunha imprenta. 
Cando estoura a guerra un bombardeo áereo 
sobre Madrid arrasa, en novembro de 1936, 
o edificio onde vivía. Gravemente ferido é 
trasladado ao Hospital de Barcelona. 


Na súa estancia alí, Alexandre deixanos 
unha das súas maiores pegadas para a 
posteridade. Deitado nunha cama observa a 
terrible situación das cativas ingresadas no 
hospital. A guerra e o fascismo trucaralles 
a infancia por sufrimento. Preocupado 
como estaba o Alexandre tivo unha idea, 
un desexo. Quería que os nenos puidesen 
xogar ao fútbol mesmo hospitalizados. 


Xunto a Francisco Javier Altuna, un 
carpinteiro vasco, deseña e construe, 
compilando pezas de madeira e metal 
roubadas, o primeiro futbolín da historia. 
Como inventor dun dos deportes nacionais 
galegos isto só garantiríalle xa un posto na 
nosa historia. Pero Alexandre ía ter máis 
momentos de “gloria”. 


Tras toda unha serie de travesías que pasan 
pola súa fuxida a Francia atravesando a pé 
OS Pirineos, exiliase a Guatemala a onde 
chega no ano 1952. Alí funda unha revista 
de poesía e intenta fabricar ilegalmente 
O seu primeiro invento. Pero no ano 56 
xurden novos problemas. 


Como toda Guatemala, Alexandre atopa 
un novo e moi poderoso inimigo: a United 
Fruit Company. Esta empresa multicolonial 
pretendía facer daquel país unha enorme 
plantación de banano, e para conseguilo 

forzou aos EEUU a dar un golpe de estado e 
instaurar unha dictadura militar. 


O novo réxime non tardou en poñerse en 
contacto coa policía secreta franquista. E 
cunha “lista negra” no seu poder, a dictadura 
adicase a ir detendo as persoas exiliadas 
da Guerra Civil no país centroamericano, 
e embarcalas nun avión rumbo a España, 
onde agardaban as forzas franquistas para 
executalas. 


Alexandre é detido pola policía guatemalteca 
011 de xuño de1956, e embarcado pola forza 
nun deses infames avións da morte. Cando 
o avión despega da cidade de Guatemala 
semella que os días de Alexandre xa estaban 
contados. 


Pero ningún réxime asasino e fascista ía 
poder coa xenial creatividade do poeta 
fisterrán. Ao pouco de despegar, Alexandre 
vai ao baño e alí deseña un plan de fuga. 
Envolvendo unha pastilla de xabrón 
nun máxico papel de prata, simula unha 
granada. Sae do baño, diríxese á cabina e 
erguendo en alto o artefacto ameaza ao 
piloto coas seguintes palabras: Ou este 
avión aterriza en Panamá ou este avión 
non aterriza!!!. Aterrorizada a tripulación, 
e gañado o apoio da pasaxe tras explicar 
a súa situación, Alexandre convertiuse no 
primeiro secuestrador de avións da historia. 
Secuestro que realizou con éxito e que lle 
salvou a vida. 


Tras aterrar en Panamá, Alexandre é acollido 
en México onde crea unha editorial adicada 
á publicación de libros de poesía de autoras 
exiliadas de España e Guatemala. Prestando 
especial atención ás autoras galegas; entre 
outras Celso Emilio Ferreiro, tarefa que 
lle valeu o seu ingreso na Real Academia 
Galega. 


E esta é, brevemente, a historia de Alexandre 
de Fisterra, quen xogou ao futbolín co Che 
(gañando sempre), emborrachouse con 
Cocteau, Camus e Sartre, fixo máis de 50 
inventos, editou máis de 200 libros... pero 
esas xá son outras historias que iremos 
contando. 


Pabliño 


“Algún día nós tamén 
seremos cimarróns...” 


Texto dun panfleto distribuido informalmente nas rúas de 
Pontevedra e Vigo en agosto de 2019. 


O pasado 21 de xullo, no CPR de Corso Brunelleschi, en Turín, produciuse unha fuga. 
Un rapaz conseguiu fuxir, mentras que outras moitas tanto da zona vermella como da 
amarela tamén trataron sen éxito de reconquistar a sua liberdade. Uns días antes, outros 
2 mozos migrantes presos nese mesmo centro subironse ao tellado onde se declararon en 
motín contra a ausencia de atención sanitaria e as malas condicións das celas. A comezos 
do mesmo mes, 13 migrantes máis fuxian do CPR de Ponte Galeria, en Roma, saltando o 
valo exterior. 


Non esquecemos as protestas de prisioneiras acontecidas no CPR de Bari o 15 de decembro 
de 2018, cando a policía italiana reprimiu con gran dureza unha tentativa de fuga masiva 
e, en resposta, as prisioneiras prenderon lume nas celas, romperon as tuberías anegando 
OS corredores e vandalizaron documentos e oficinas. Lembramos as revoltas no CPR de 
Palazzo San Gervasio, en Potenza, O mesmo día, cando as migrantes atacaron á policía 
e destrozaron as celas para tratar de parar a deportación involuntaria a Nixeria de 6 dos 
seus compañeiros. 


Os centros de detención para persoas migrantes indocumentadas foron sempre escenarios 
de conflicto, e non só en Italia. De Bélxica a Francia, do estado español a Grecia, a resistencia 
sempre agroma mesmo nas tebras do encerro. A resistencia é vida, din as compañeiras 
kurdas. Para nós, fillas do privilexio social e racial de ter nacido na metrópole occidental, 
resulta imposible comprender na súa totalidade o sufrimento e a desesperación daquelas 
que se ven forzadas a migrar por mor dos reversos do imaxinario da nosa propia economía 
de explotación e miseria, pero sentimos os latexos do corazón acelerando e os ollos cheos 
de bágoas de raiba e complicidade cando os seus desexos de liberdade resonan COS Nosos. 


Está a Fortaleza Europa, coas súas fronteiras hiperequipadas, cámaras de CCTV con 
sensores de movemento, valos de concertinas, patrullas da FRONTEX, leis migratorias 
xenófobas e controis policiais por perfil racial. Pero tamén está, alén do controle da lei, un 
mar salvaxe de posibilidades e milleiros de desposuídas dispostas a cruzalo arriscando, 
que ironía, a mesma vida que só poden atopar na travesía. NÓS estamos con elas, claro, 
como non íamos estar... 


Solidariedade coas fugadas e as amotinadas. 
Contra o voso mundo de cadeas, as fugas, as revoltas, Os 


SOÑOS... XS 


Os CPR (Centri di PÁmanenza per il Rimpatrio, Centro de Permanencia pará a 
Ia son o equivalente italiano aos CIlE"'españois, cárceres racistas para 
persoas migrantes indocumentadas. Ú 

Xs Heréticxs 


O herético, come o bandido, sabe que 
a perda da súa liberdade condúcelle 
irremediablemente ao cadalso. Agárdalle 
un tribunal que lle pasará conta dos seus 
actos. Un tribunal que esgrimirá o seu poder 
e razón absoluta en nome de Deus, o Pobo, O 
Reino ou o Estado. Poder e Razón son actos 
de sincretismo autoritario desenvolvidos 
ao longo dos séculos polos propietarios 
da Terra, dos Mares e os Ceos. Así tamén 
o anarquista individualista que é herexe 
e bandido por igual- é consciente de que 
a súa convicción de posuír a súa propia 
potencia e as súas propias razóns lévanlle 
cara a fogueira. Como unha couza busca a 
luz e sucumbe. Como Ícaro voa cara o alto 
e O Sol derrite as súas alas. Como Prometeo 
rouba o lume dos Deuses para sí e outros 
como el, e sofre o eterno castigo. 


O drama da anarquista é a súa paixón pola 
liberdade, a súa procura incansable de 
cómplices que rara vez atopa. Desprecia 
o conformismo do rabaño, a cobardía das 
multitudes, o dogmatismo de calquera fe. 


Todo sacerdote -de calquera “ismo”- ódiaa, 
porque non a controla, non lle obedece, 
non lle escoita; e cando pode alza a voz 
para socavar calquera atisbo de poder e 
autoridade. En ocasións, estes solitarios 
vingadores lanzan a bomba ou cravan O 
puñal coa intención -sempre- de sementar 
O caos na orde da razón rigorosamente 
establecida como lei ou verdade suprema. 
Outras veces, mestúranse en descontentos 
coa intención de desatar insurreccións. Pero 
a maior parte do seu tempo emprégano en 
ler, porque o seu mellor amigo e pasatempo 
é o coñecemento do que foi e o que é. Non 
abrigan ilusións nin esperanzas senón 
conviccións. Saben que o coñecemento é a 
súa forza e outórgalles autodeterminación. 
Viven cada día como se fose o derradeiro. 
Nunha sociedade de escravos a Liberdade 
castígase coa morte. Non se resignan, 
non se lamentan, blasfeman, atacan, 
expropian. Non hai moitas, pero incluso 
estas poucas inquietan a todo goberno, 
precisamente porque son ingobernables; 
amantes da Liberdade total. Sexa O que for. 
Reinvéntanse a cada paso, con cada golpe, 
con cada bico. Non son estrategas porque 
non teñen un fin último e, por iso, as súas 
accións levantan as iras de propios e alleos. 
Non teñen máis “partidarios” que aqueles 
que os coñecen e aman, eximindo as súas 


41 


barbaridades iconoclastas. Moitas veces, 
caricaturizaselles nos xornais porque deste 
modo, pensan que evitan que a xente se 
pregunte: Quen son estas tolas? Que queren? 
Como explicarlle ás cidadás que delegan a 
súa vida e pensamentos a outras, quen son 
as anarquistas? 


Si, son tolos e non queren nada máis que 
todo. Todo o que se lles arrebatou e ninguén 
pode darllo, restituirllo. Aí van! Non teñen 
“argumentos”, o lume e a pólvora fala por 
eles. Un kilo de dinamita e unha poesía. Un 
kilo de pólvora negra e unha nova herexía. 
Un “mans arriba!” e marchan. Artefactos 
que esnaquizan OS Seus Bancos, Tribunais, 
Comisarías; Cuarteis, Igrexas e Sedes 
Políticas... Que buscan estes tolos? Nada! A 
nada destructora que da paso á Natureza 
salvaxe. As flores ábrense paso baixo as 
ruínas da súa pútrida “civilización”. 


Gabriel Pombo Da Silva 


Verán de 2019. Desde algún lugar do Vello 
Mundo. 


Adicado ás nosas caídas en combate; ás 
nosas compas presas da guerra anárquica; 
ás nosas fuxitivas e a todas as conspiradoras 
ácratas que iluminan a noite... 

Intencións 


Encheremos as velas 

coa luz náufraga da madrugada 
Pendurando en dous puntos cardinais 
a randeeira esguía 

do pailebote branco. 

Coas súas mans louras 

acenan mil adeuses as estrelas. 


Inventaremos frustradas descubertas 
a barlovento dos horizontes 

para acelerar os abolidos corazóns 
dos nosos veleiros defraudados. 


Halaremos polo chicote 
dun meridiano innumerado. 


Na illa anónima 
de cada singradura 
esculcaremos o remorso da cidade. 


Ela noctámbula esfollará 
como unha margarida prostibularia 
a Rosa dos Ventos do noso corazón. 


Encadearemos adeuses de escuma 
para tódalas praias perdidas. 


Xuntaremos cadernos en branco 
da novela errante do vento 
Pescaremos na rede dos atlas 
ronseis de Simbad. 

E cazaremos a vela 

sobre o torso rebelde das tormentas 
para trincar a escota dunha ilusión. 


Este poema de Manuel Antonio é o que 
inaugura a singradura que supón o libro “De 
catro a catro”, do ano 1926. 

Abordaxe! é un colectivo editorial anarquista, unha gavilla de piratas embarcadas nun 
galeón autoxestionario, sen ánimo de lucro e independente de calquera organización ou 
institución. O noso proxecto nace da necesidade de xerar e confrontar ideas en chave 
antiautoritaria e da intención de investigar e recuperar a memoria respecto das loitas 
contra a dominación e dos tecidos comunitarios e autoxestionarios que ligaron a Galiza 
e outros territorios do mundo durante longo tempo. Plasmar esta tarefa a través da nosa 
revista e todo o material que editamos como contribución a estas loitas no presente son 
algunhas das nosas principais prioridades. 


Para conseguir o material que editamos e calquera tipo de achega contacta connosco en: 


abordaxeObastardi.net 


abordaxe.org 


